«Банкда ишладим, қизимни турмушга бердим ва энди ижодга қайтдим». Собиқ «Жоним» гуруҳи хонандаси Азиза Насриддинова билан суҳбат - 22 Апреля 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2022-05-21, 0:38 AM\nГлавная / Bosh sahifa » 2022 » Апрель » 22 » «Банкда ишладим, қизимни турмушга бердим ва энди ижодга қайтдим». Собиқ «Жоним» гуруҳи хонандаси Азиза Насриддинова билан суҳбат\n«Банкда ишладим, қизимни турмушга бердим ва энди ижодга қайтдим». Собиқ «Жоним» гуруҳи хонандаси Азиза Насриддинова билан суҳбат\nСобиқ «Жоним» гуруҳининг хонандаси Азиза Насриддинова MY5 телеканалининг «Омон-омон» кўрсатувига интервью берди. Интервью давомида у ижодий танаффуснинг сабаби, бугунги оилавий аҳволи ҳақида гапирди.\n«Банкда ишладим, аммо санъатдан кетолмадим»\n— Пуштиранг болалигим Тошкент марказида ўтган. Онам қизиқишларимни эътиборсиз қолдирмай, «Пахтаой» номли вокал чолғу-ансамблига олиб борган. У ерда аввалига синтезатор чалишни ўрганганман. Ундан кейин вокал машғулотларини ўтишган.\nАммо мактабни битиргандан кейин Тошкент давлат иқтисодиёт университетида ўқишга қарор қилдим. Чунки инглиз тили ва математика бўйича билимим яхши эди. Эгаллаган мутахассислигим бўйича 3 йил банкда ҳам ишладим. Аммо барибир санъатга бўлган интилишим сўнмади.\n«Жоним» ким сабаб ташкил этилганди?\n— «Жоним» гуруҳининг ташкил этилиши жуда оддий бўлган. 1999 йили маҳоратли бастакор Вагиф Зокиров ғояси асосида гуруҳга асос солинган. 2000 йилда «Тарона шоу»нинг Янги йил концертида илк марта Шаҳзода билан гуруҳ сифатида катта саҳнага чиққанмиз. Одамлар ижодимизни яхши қабул қилишган, аммо икки йилдан сўнг иккимиз ҳам алоҳида ижод қилишга қарор қилдик. 2003 йили якка ҳолда «Борман» номли альбомимни сотувга чиқардим. Қўшиқ ўша йилнинг энг хит қўшиғи сифатида эътироф этилди. У пайтларда интернет йўқ, қўшиқлар фақат радио ва телевидениеда берилса ҳам, тингловчиларнинг санъатга бўлган меҳри юқори эди.\n«Етти йил танаффус қилишимнинг сабаби...»\n— Ўйлаб қарасам, охирги клипимни 2015 йилда суратга олган эканман. Ундан кейин фарзандларим тарбияси ва оилавий масалалар сабаб ижодий танаффус қилишимга тўғри келди. Етти йил давомида ижод қилмаган бўлсам ҳам, хаёлан санъатдан узоқлашолганим йўқ. Чунки ижодкорнинг санъатдан бутунлай кўнгил узиши жуда қийин. Орада шунча йил танаффус қилган бўлсам ҳам, ҳалигача одамлар «Қачон янги қўшиқ чиқарасиз?», «Сизни соғиндик, ижод қилинг», деб ёзишади. Хуллас, мени кутган мухлислар учун бешта эски қўшиқларимни янгича талқинда ижро этдим. Яқин кунларда клип ҳам суратга олишни режалаштиряпмиз. «Танаффус қилсам, ўрнимни йўқотиб қўяман», деган қўрқув йўқ. Чунки санъатда ҳар бир ижодкорнинг ўрни ва ўзига яраша тингловчиси бор. Рақобатдан эса умуман қўрқмайман.\n«Катта қизимни турмушга бердим»\n— Иккита фарзандим бор. Катта қизимни турмушга берганман. Аммо кўпчилик «Қизини турмушга берган аёлга ўхшамайсиз. Жуда ёш кўринасиз», дейишади. Ёш кўринишимнинг сири жуда оддий, уйда мунтазам фитнес билан шуғулланаман. Кўп эмас, икки-учта ҳаракатларни ҳар куни такрорлайман. Тўғри овқатланишга ҳам алоҳида эътибор бераман, шу холос.\n«Қўшиқларим долзарблигини йўқотмаган»\n— Шу кунгача яратган қўшиқларимнинг мусиқасини ўзим басталаганман. Бобур Бобомурод, Иброҳим Жиянов ва Шаҳноз шеърларидан фойдаланганман. Шу боис қўшиқларимнинг бари замон танламайдиган, актуаллигини йўқотмайдиган деб айтоламан. Масалан, икки турмушли инсонларга бағишлаб куйланган «Икки ҳаёт» қўшиғи ҳам ҳалигача долзарблигини йўқотмаган. «Жоним» гуруҳи одамларнинг қалбидан жой олган. У кўпчиликнинг болалиги ёки ёшлик йилларини эслатади, десам хато бўлмайди. Шу боис Азиза Жоним тахаллуси билан ижод қилишга қарор қилдим.\nЭслатиб ўтамиз, 2010 йилда хонанда Шаҳзода продюссерлигида янги таркиб билан «Жоним» гуруҳи ташкил этилганди. Мадина ва Мира исмли қизлардан таркиб топган гуруҳ «Ёндим», «Қарамагин кўзларимга» номли қўшиқларни ижро этган. Ёдгор Носиров томонидан уларга клип ҳам суратга олинган эди. Аммо кўп ўтмай Мира гуруҳни тарк этди. Гарчи гуруҳга янги хонанда қабул қилинган бўлса-да, янги таркибдаги «Жоним»нинг давомийлиги ҳам узоққа бормади.


Миср қўлга олинган қозоғистонлик 6 нафар талабани депортация қилди\n08:48 / 02.08.2017\nФото: Қозоғистон ТИВ\nМиср миллий хавфсизлик хизмати мамлакатдан олти нафар қозоғистонлик талабани депортация қилди. Бу ҳақда Қозоғистон ТИВ матбуот хизмати раҳбари Анвар Жайнаков хабар берди, деб маълум қилмоқда «Интерфакс».\n«Ҳозиргина қозоғистонлик дипломатлар ҳамроҳлигида мамлакатимизнинг олти нафар фуқароси Қоҳирадаги аэропортга олиб келинди. Улар Қозоғистонга учиб келишади», - дея маълум қилди у.\nЖайнаковнинг таъкидлашича, 1 август куни кечқурун Миср ҳукумати Қозоғистон элчихонаси билан боғланган ва қозоғистонликлар депортация қилинаётгани ҳақида хабар берган.\n«Шундан сўнг Қозоғистон консули аэропортга тегишли жараёнларни ташкиллаштириш учун борди ва қозоғистонлик фуқаролар билан учрашди. Уларнинг аҳволи яхши. Яқин орада Қозоғистонда бўлишади», - дея қайд этди дипломат.\nШу билан бирга, Жайнаковнинг таъкидлашича, «Мисрда олти нафар қозоғистонлик нега қўлга олингани ошкор этилмаяпти».\nҚоҳирадаги тил курсларининг тингловчилари бўлган олти нафар қозоғистонлик талаба 20 июлдан бошлаб алоқага чиқмай қўйган. Кейинчалик маълум бўлишича, уларнинг бари Миср хавфсизлик хизмати ходимлари томонидан қўлга олинган ва ушбу давлат ҳудудида сақланган.\n1 август куни Қозоғистон ТИВ ушбу ҳолат туфайли Миср ташқи сиёсат идорасига протест юборди.


Хош хабар: Республикамызда және бир мешит ашылды\nМәмлекетимизде пуқаралардың басқа ҳуқық ҳәм еркинликлери қатары ҳүждан еркинлигин тәмийинлеўге де айрықша итибар қаратылмақта. Буны бүгинги күнде мешитлеримизде алып барылып атырған қурылыс-ремонт ҳәм абаданластырыў жумыслары мысалында кѳрсек болады.\n40 мыңнан зыят халық санына ийе Тахтакѳпир районында усы жылдың май айына шекем тек ғана бир мешит халыққа хызмет кѳрсетер еди. Мине бүгин районда мешитлер саны үш мешитке жетти. Халықтың кѳпшилик бѳлеги райондағы «Халық» жоме мешитине ибадат ушын қатнар еди. Бул әлбетте кѳпшиликке, әсиресе жаздың ыссы, қыстың қыраўлы күнлеринде нураныйлар ушын үлкен машқала туўдырар еди.\nҚарақалпақстан мусылманлары қазыяты басламасы менен тийисли шѳлкемлерден рухсат алынып, жергиликли исбилерменлердиң, аўыл халқының кѳмеги менен район орайынан 12 км узақлықтағы «Мүлк» аўыл пуқаралары жыйыны аймағынан «Айымбет ийшан» мешити қурып питкерилди ҳәм 16-июль сәнеси менен Қарақалпақстан Республикасы Әдиллик министрлиги тәрепинен дизимнен ѳткерилгени ҳаққындағы гүўалық диний шѳлкемге тапсырылды.\nБүгин усы «Айымбет ийшан» мешиттиң ашылыў мәресми болды. Онда район ҳәкими Ж.Адилов, Қарақалпақстан мусылманлары қазыяты қазысы Ш.Баҳауаддинов қатнасып, район халқын жаңадан ашылып, ѳз жумысын баслап атырған мешиттиң ашылыў мǝресими менен қутлықлады. Мешит қурылысы ушын ѳзлериниң инсаныйлық кѳмегин берген бәрше инсанларғы ѳзлериниң миннетдаршылығын билдирди ҳәм биринши жума намазы оқылды.\nСоның менен елимизде мешитлер саны 2 093 ке, Қарақалпақстанда болса 56 ға жетти. Бул жаңадан ашылып атырған мешит ислам әлеминдеги уллы Қурбан ҳайыты байрамы алдынан республикамыз халқы, әсиресе тахтакѳпирлилер ушын үлкен байрам саўғасы болы.\nАллаҳ таала бул мешиттиң де Қыямет күнине шекем мѳмин-мусылманлар ушын хызмет етиўин несип етсин.\n595 мәрте оқылды\nАмри маъруф, наҳйи мункар кеўиллерге шадлық бағышламақта\n29 Iyul, 2021\nНамазханларға журтымыздағы жаңаланыўлар ҳаққында айтып берилди\nУламалар жәрдемге мүтәж шаңарақларға қуўаныш таратпақта\nДиний-мәрипий тараўдағы реформалар ҳаққында айтылды\nУмра зыяраты ушын рәсмий қарар дағаза етилмеген\n28 Iyul, 2021\nБЕЛГИЛИ УЛАМАЛАРДЫҢ НӘЎБЕТТЕГИ САПАР МӘНЗИЛИ – СУРХАНДӘРЬЯ\n«Ҳажы ийшан» мешитиниң жаңа имаратын қурыў жумыслары басланды\n24 Iyul, 2021\nЖОҚАРЫ ДИНИЙ БИЛИМ БЕРИЎ ОРЫНЛАРЫНА ҚАБЫЛ ЕТИЎ ИМТИХАНЛАРЫН ѲТКЕРИЎ СӘНЕЛЕРИ БЕЛГИЛЕНДИ\n18 Iyul, 2021\nѲзбекстан мусылманлары басқармасы Уламалары кеңесиниң коронавирус (COVID-19) обасының кең тарқалыўының алдын алыў бойынша ПӘТИЎАСЫ\n17 Iyul, 2021\nДунё ва охират бахти\nҚурбонлик қилиш фазилатлари\n19 Iyul, 2021\nҚурбонлик қилиш кимларга вожиб?\n13 Iyul, 2021\nУй толы периштелер\nТЕРРОРИЗМ, ЭКСТРЕМИЗМ – ЖӘМИЙЕТ РАЎАЖЛАНЫЎЫНА ИРТКИ САЛЫЎШЫ ҲӘРЕКЕТ\n8 Iyul, 2021\nАЛ-ФИҚҲ АЛ-АКБАР ИМАМ АБУ ҲАНИФАҒА ТИЙИСЛИ ЕМЕСПЕ?\nШирк — кеширилмейтуғын гүнаҳ\n7 Iyul, 2021\nШУКУР ВА НОШУКУРЛИК\n6 Iyul, 2021


Хуршид (1892-1960) | www.ziyouz.uz\nБош саҳифа Ўзбек зиёлилариХуршид (1892-1960)\nЎзбек мумтоз адабиёти билан XX аср янги адабиётини бир-бирига боғлаб турувчи кўприклардан бири Шамсиддин Шарафиддин ўғли Хуршиддир. У ўзбек драматургиясига пойдевор қўйган дастлабки ижодкорлардан бири, шоир, ёзувчи, таржимон ва режиссёрдир. Ана шу кўп қиррали ва самарали ижодий фаолияти учун 1990 йилда унга «Ўзбекистонда хизмат кўрсатган санъат арбоби» деган юксак унвон берилган.\nХуршид (Шамсиддин Шарафиддинов) 1892 йилнинг 20 июнида Тошкентда боғбон оиласида таваллуд топган. Мадраса ва эски мактабда таҳсил олган. У асримиз бошларидан, аниқроғи, 1905—1906 йиллардан бошлаб жадид адабиётининг навқирон намояндаларидан бири сифатида қалам тебрата бошлаган. Шу маънода у маърифатпарварлик руҳида «Эскилик ва янгилик» деган дастлабки пьесасини, кейинроқ «Ориф ва Маъруф», «Қора хотин», «Кичик аскар» каби пьесаларини, «Лайли ва Мажнун», «Фарҳод ва Ширин», «Сиёвуш», «Ойбону» сингари мусиқий драмаларини яратган. Айниқса, унинг Алишер Навоий достонлари асосида яратган ҳар икки драмаси ўз даврида жуда машҳур бўлган. Хуршид қатор опералар либреттоларини ҳам ёзган.\nХуршиднинг дастлабки шеърлари 1914 йилда «Туркистон вилоятининг газети», «Садои Туркистон» газеталари, «Таржимон», «Ойна» журналлари ва «Туҳфаи Хислат» баёзида (1914) «Хоиб» тахаллуси билан эълон қилинган. Ўз шеърларини жамлаб, «Девони Шоҳидий» номи билан девон ҳам тузган (1912). Шоир кейинчалик «Муштум» журналида босилган ҳажвий шеърларида «Ўжар», «Тажанг», «Чаён» каби тахаллуслардан фойдаланган.\nХуршид таржимон сифатида ҳам самарали ижод этган. Хусусан, Шиллернинг «Қароқчилар», В. Шекспирнинг «Қора араб», «Отелло», У. Ҳожибековнинг «Аршин мол-олан» каби машҳур асарларини ўзбек тилига ағдарган. Шунингдек, Шарқнинг буюк шоирларидан бири Ҳофиз Шерозийнинг юзга яқин ғазалларини она тилига таржима этган. Бундан ташқари у ўзбек мумтоз адабиётининг ёрқин намояндалари Мунис ва Огаҳий каби шоирлар девонларини араб графикасидан ҳозирги ўзбек (кирилл) ёзувига ўтказиб, нашрга тайёрлаган.\nХуршид етук ғазалнавис шоирдир. Унинг «Чоргоҳ», «Гирён», «Баёт», «Ушшоқ», «Сегоҳ», «Дугоҳ», «Сувора» каби куйларга солинган оҳанграбо шеърлари машҳур ҳофизлар томонидан ҳамон ихлос билан айтиб келинмокда. Моҳир ғазалнавис шоир, етук драматург ва таржимон Хуршиднинг ижодий мероси анча бой, серқирра ва сермазмун бўлиб, у ҳозир Ўзбекистон Фанлар академияси Ҳ. Сулаймонов номидаги Адабиёт музейида авайлаб сақланмоқда.\nХуршид 1960 йил 13 сентябрда Тошкент шаҳрида вафот этган.\n← Аввалги Аввалги Ғози Олим Юнусов (1893-1938)\nКейинги → Кейинги: Шокир Сулаймон (1900-1942)


Хитой Иссиӄ-кўлни ижарага олмоӄчи\n07 март 2021, Тошкент вақти: 07:11\nФарангис Саид Бугунги кунда Қирғизистон раҳбарияти ҳамда Хитой ширкатлари ўртасида Иссиӄ-кўл бўйидаги ер ижарасига оид музокаралар давом этмоӄда. Гап 800 гектар ернинг 49 йиллик ижараси ҳаӄида кетяпти.\nИссиӄ-ӄўл вилояти губернатори Токон Шайлиева Озодлик радиоси Қирғиз хизмати мухбири билан суҳбатда икки тараф ўртасидаги музокаралар бундан уч йил олдин бошланганини билдиради. Аммо ҳозирга ӄадар масала ҳал этилмаган. Хўш, нимага? Бир ӄараганда ушбу саволга жавоб топиш осонга ўхшайди. Албатта, тарафлар масаланинг ҳам ижобий, ҳам салбий жиҳатлари борлигини тушунган ҳолда, уни тарозига солиб кўряптилар. Губернатор Токон Шайлиева Иссиӄ-кўлдаги ерни хитойликларга ижарага беришнинг ижобий тарафлари кўпроӄ, деган фикрда:\n»Бунинг натижасида 1000та янги иш жойи яратилади. 800 гектар ер ижараси учун пул тўланади. Ер учун солиӄлар ҳам тўланади. Даромаддан солиӄ тўланади. Бундан ташӄари, сармоянинг ўзи 200 миллион долларни ташкил этади”.\nХитойнинг Бишкекдаги элчиси жаноб Чжан Яньянь Озодлик радиоси Қирғиз хизмати мухбири билан суҳбатда ерни ижарага бериш масаласига оид шартнома имзолаб бўлингани, аммо номаълум сабабларга кўра, ӄирғиз тарафи уни амалга оширишни ҳадеб кечга сураётганини айтган.\nҚирғиз тарафининг маълум ӄилишича, ҳозирда Иссиӄ-кўл минтаӄасига сармоя ётӄизиш ниятини билдирган Хитой ширкатининг молиявий аҳволи текширилмоӄда.\nБундан ташӄари, афтидан, Қирғизистонда ушбу масала юзасидан якдиллик йўӄ. “Фуӄаровий жамият коррупцияга ӄарши”, деб номланган ноҳукумат ташкилоти ўтган ҳафта Қирғизистон Президенти Асӄар Аӄаев ва Иссиӄ-ӄўл вилояти маъмуриятига мурожаат ӄилиб, Хитой ширкати билан тузилган шартнома ҳаӄида тўла маълумот беришни талаб ӄилди. Ташкилот раҳбари Тўлаган Исмоилова бу хусусда шундай фикр билдиради:\n”Буни Жоғорку Кенеш - парламент ҳамда маҳаллий ҳокимиятлар орӄали ҳал этиш керак. Ер бир йилга бериладими, тўӄӄиз йилгами, бу масалаларнинг бари жамоатчилик, халӄ, ӄолаверса, журналистлар томонидан муҳокама ӄилиниб, ҳаммани ӄониӄтирадиган ечим топиш керак" .\nТўлаган Исмоилова каби, Иссиӄ-кўлдаги ерни Хитойга ижарага беришга ӄарши чиӄаётган ӄирғизистонликлар аҳолиси 1 миллиард одамдан ошиб кетган Хитойнинг Марказий Осиёда таъсири тобора кучаяётганидан хавотирда.\nБундан ташӄари, ЮНЕСКО ва ӄатор бошӄа ташкилотлар Иссиӄ-кўлни биологик жиҳатдан ноёб кўл, деб эътироф этганлар. Тўлаган Исмоилова фикрича, 49 йил давомида Хитой ширкати кўл атрофидаги атроф-муҳитга жиддий зарар етказиши мумкин.\n”Масалан, Ивановка деган ӄишлоӄда Хитойнинг “Панда”, деб номланган ширкати фаолият олиб бормоӄда. Бугунги кунга келиб, у ерда одамлар саломатлигининг ёмонлашгани кузатиляпти. Бунга эса сув ва тупроӄдаги зарарли моддалар, хусусан, хром моддаси сабаб бўлди. Хром айнан ўша “Панда” фирмасига тегишли фабрика чиӄиндисидир" .\nЕрни хорижий ҳукумат ёки ширкатга ижарага бериш дунёда кенг тарӄалган амалиётдир. Иссиӄ-кўл бўйида Ўзбекистонга ӄарашли объектлар ҳам бор. Маълумотларга кўра, кўл бўйидаги “Роҳат” дам олиш маскани Ўзбекистон Миллий Банкига, “Дилором” маскани эса “Асака” банкига тегишлидир.\nҚирғизистон тарафи бу объектлар жойлашган ер учун Ўзбекистон банкларидан пул олади.\nХитой ширкати ижарага олмоӄчи бўлган 800 гектар ерда завод ё фабрика эмас, дам олиш шаҳарчасини ӄўришни режалаштирган.\nМасаланинг Хитой тарафи учун ижобий ҳал этилишига, айрим маълумотларга кўра, Россия ӄарши чиӄмоӄда. Қирғизистон ҳукуматидаги исмини ошкор этишни истамаган бир расмийнинг Озодлик радиоси Қирғиз хизмати мухбирига айтишича, Хитой ширкати ижарага олмоӄчи бўлган ҳудуд яӄинида Россияга ӄарашли “Озеро”, деб номланган ҳарбий комплекс жойлашган. Совет давридан буён у ерда торпеда синовлари ўтказиб келинади. Расмий Москва Бишкекка ўз эътирозларини билдирар экан, Хитой ширкати Россия ҳарбий сирларини билиб олмоӄчи бўлаётганини таъкидлаган.


1.ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ 2017 ЙИЛ 22 НОЯБРДАГИ “ОЛИЙ МАЛАКАЛИ ИЛМИЙ ВА ИЛМИЙ-ПЕДАГОГ КАДРЛАРНИ ТАЁРЛАШ ВА АТТЕСТАЦИЯДАН ЎТКАЗИШ ТАРТИБИНИ ЯНАДА ТАКОМИЛЛАШТИРИШ ЧОРА-ТАДБИРЛАРИ ТЎҒРИСИДА”ГИ 937-СОН ҚАРОРИ.\n2.ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ 2017 ЙИЛ 17 ОКТЯБРДАГИ 839-СОН «ДОКТОРАНТЛАРНИНГ ИЛМИЙ-ТАДҚИҚОТ ИШЛАРИ БИЛАН ШУҒУЛЛАНИШЛАРИ УЧУН МОДДИЙ ШАРТ-ШАРОИТЛАР ЯРАТИШ ВА МЕҲНАТ ФАОЛИЯТИНИ ЯНАДА РАҒБАТЛАНТИРИШ ТЎҒРИСИДА»ГИ ҚАРОРИ.\n3.ОЛИЙ МАЪЛУМОТЛИ МУТАХАССИСЛАР ТАЙЁРЛАШ СИФАТИНИ ОШИРИШДА ИҚТИСОДИЁТ СОҲАЛАРИ ВА ТАРМОҚЛАРИНИНГ ИШТИРОКИНИ ЯНАДА КЕНГАЙТИРИШ ЧОРА-ТАДБИРЛАРИ ТЎҒРИСИДА. ЎЗБЕКИСТОН РЕСПУБЛИКАСИ ПРЕЗИДЕНТИНИНГ 2017 ЙИЛ 27 ИЮЛДАГИ ПҚ-3151-СОН ҚАРОРИ.\n4.ОАК РАЁСАТИНИНГ«ДОКТОРЛИК ДИССЕРТАЦИЯСИ ВА ДИССЕРТАЦИЯ АВТОРЕФЕРАТИНИ РАСМИЙЛАШТИРИШ ҚОИДАЛАРИНИ ТАСДИҚЛАШ ТЎҒРИСИДА»ГИ ҚАРОРГА ЎЗГАРТИРИШ ВА ҚЎШИМЧАЛАР КИРИТИШ ҲАҚИДА»ГИ 2017 ЙИЛ 31 МАЙДАГИ 239/8-СОН ҚАРОРИ.\n5.ОАК РАЁСАТИНИНГ«ДОКТОРЛИК ДИССЕРТАЦИЯЛАРИ ИЛМИЙ НАТИЖАЛАРИНИНГ АМАЛИЁТГА ЖОРИЙ ҚИЛИНИШИНИ БАҲОЛАШ БЎЙИЧА УСЛУБИЙ КЎРСАТМАЛАРНИ ТАСДИҚЛАШ ҲАҚИДА»ГИ ҚАРОРГА ЎЗГАРТИРИШ ВА ҚЎШИМЧАЛАР КИРИТИШ ТЎҒРИСИДА»ГИ 2017 ЙИЛ 31 МАЙДАГИ 239/9-СОН ҚАРОРИ.\n6.ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИ ҲУЗУРИДАГИ ОЛИЙ АТТЕСТАЦИЯ КОМИССИЯСИ РАЁСАТИНИНГ “ИЛМИЙ ДАРАЖАЛАР БЕРИШ ТАРТИБИ ТЎҒРИСИДАГИ НИЗОМНИ ТАСДИҚЛАШ ҲАҚИДА”ГИ 2017 ЙИЛ 31 МАЙДАГИ 239/4-СОН ҚАРОРИ.\n7.ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИ ҲУЗУРИДАГИ ОЛИЙ АТТЕСТАЦИЯ КОМИССИЯСИ РАЁСАТИНИНГ “ИЛМИЙ ДАРАЖАЛАР БЕРУВЧИ ИЛМИЙ КЕНГАШ ТЎҒРИСИДАГИ НИЗОМНИ ТАСДИҚЛАШ ҲАҚИДА”ГИ 2017 ЙИЛ 31 МАЙДАГИ 239/3-СОН ҚАРОРИ.\n8.ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ 2017 ЙИЛ 22 МАЙДАГИ 304-СОН «ОЛИЙ ЎҚУВ ЮРТИДАН КЕЙИНГИ ТАЪЛИМ ТИЗИМИНИ ЯНАДА ТАКОМИЛЛАШТИРИШ ЧОРА-ТАДБИРЛАРИ ТЎҒРИСИДА»ГИ ҚАРОРИ.


Мефлоцид инфузия учун эритма – Meducate.uz – Дорилар ҳақида маълумотлар ўзбек тилида\nМефлоцид инфузия учун эритма\nHome Йўриқномалар Мефлоцид инфузия учун эритма\nПрепаратнинг савдо номи: Мефлоцидтм\n100 мл инфузия учун эритмада қуйидагилар сақланади:\nфаол модда: 512,48 мг левофлоксацин гемигидрати, бу 500 мг левофлоксацинга мос келади;\nёрдамчи моддалар: 900 мг натрий хлориди, 140 мг хлорид кислотаси, 4,5 мг натрий гидроксиди (рН 4,8), 100 мл инъекция учун сув (натрийни концентрацияси 154 ммоль/л).\nЛевофлоксацин – перорал ва вена ичига қўллаш учун кенг таъсир доирасига эга фторхинолонлар гуруҳига мансуб антибактериал воситасидир. Фторхинолонлар гуруҳига мансуб бўлган антибактериал воситаси бўлиб левофлоксацин ДНК-ДНК –гираза ва топоизомераза IV мажмуасига таъсир қилади.\nЛевофлоксацин грамманфий ва граммусбат микроорганизмларнинг кенг таъсир доирасига нисбатан чидамли. Левофлоксацин одатда ингибиция қилувчи концентрацияга яқин ёки бир неча марта юқори концентрацияларда бактерицид таъсир кўрсатади.\nСпонтан мутацияга учраш натижасида In vitro шароитида левофлоксацинга пайдо бўладиган чидамлилик жуда кам ҳолларда шаклланади, аммо левофлоксацин ва бошқа фторхинолонлар ўртасида кесишган чидамлилик кузатилган\nЛевофлоксацин in vitro шароитида каби клиник тадқиқотларда ҳам шундай қуйидаги патогенларга таъсир кўрсатган:\nEnterococcus faecalis (кўпчилик штаммлар қисман сезувчан), Staphylococcus aureus (метициллинга сезувчан штаммлар), Staphylococcus epidermidis (метициллинга сезувчан штаммлар), Staphylococcus saprophyticus, Streptococcus pneumonia (шу жумладан кўпчилик дори воситаларига чидамли), Streptococcus pyogenes;\nEnterobacter cloacae, Escherichia coli, Haemophilus influenza, Haemophilus parainfluenzae, Klebsiella pneumonia, Legionella pneumophila, Moraxella catarrhalis, Proteus mirabilis, Pseudomonas aeruginosa, Serratia marcescens;\nChlamydia pneumoniae, Mycoplasma pneumonia.\nЛевофлоксацинни қуйидаги микроорганизмларга нисбатан самарадорлиги In vitro шароитида намойиш қилинган бўлсада, аммо клиник тадқиқотларда аниқланмаган.\nStaphylococcus haemolyticus, Streptococcus (C/F гуруҳи), Streptococcus (G гуруҳи), Streptococcus agalactiae, Streptococcus milleri; Viridans гурухи стрептококклари;\nAcinetobacter baumannii, Acinetobacter lwoffii, Bordetella pertussis, Citobacter (diversus) koseri, Citrobacter freundii, Enterobacter aerogenes, Enterobacter sakazaki, Klebsiella oxytoca, Morganella morganii, Pantoea (Enterobacter) agglomerans, Proteus vulgaris, Providencia rettgeri, Providencia stuartii, Pseudomonas flourescens;\nАнаэроб граммусбат микроорганизмлар:\nПерорал ва вена ичига юборилганда фармакокинетикаси сезиларли фарқланмайди, шунинг учун юборишни бир шаклидан бошқасига ўтиш мумкин.\nМутлоқ биокираолишлиги тахминан 99% ни ташкил қилади. Левофлоксацинни 150-600 мг дозалари диапазонидаги фармакокинетикаси тўғри чизиқли характерга эга.\nЛевофлоксацинни тахминан 30-40% плазма оқсиллари билан боғланади. Левофлоксацин ўпка тўқимасига яхши киради. Организмда жуда яхши тақсимланади. Кўп тўқималарда, шу жумладан простата безида юқори концентрацияларга эришади. Маҳаллий яллиғланиш тўқималардаги концентрацияларига таъсир қилмайди.\nЛевофлоксацин аҳамиятсиз даражада метаболизмга учрайди. Қабул қилинган дозанинг 5% дан камроқ сийдик билан паст фаолликка эга бўлган – десметил ва N-оксид метаболити кўринишида чиқарилади.\nПерорал ёки вена ичга қўллангандан кейин ярим чиқарилиш даври 6-8 соатни ташкил қилади. Асосан буйраклар орқали (85%) чиқарилади. Буйрак етишмовчилигида чиқарилиши секинлашади.\nМефлоцидтм вена ичига инфузия учун эритма катталарда левофлоксацинга сезгир микроорганизмлар чақирган қуйидаги инфекцияларда қўлланади:\nКасалхонадан ташқари пневмония, шу жумладан Staphylococcus aureus, Streptococcus pneumonia (шу жумладан пенициллин учун МИК қиймати ≥2µg/ml бўлган пенициллинга чидамли штаммлар), Haemophilus influenzaе, Haemophilus parainfluenzae, Klebsiella pneumonia, Moraxella catarrhalis, Legionella pneumophila, Mycoplasma pneumonia чақирган.\nКасалхона ичи пневмонияси, Staphylococcus aureus, Pseudomonas aeruginosa, Serratia marcescens, Escherichia coli, Klebsiella pneumonia, Haemophilus influenza ёки Streptococcus pneumonia чақирган Pseudomonas aeruginosa га шубҳа бўлганида ёки аниқланганда кўк йирингга қарши β-лактам билан мажмуавий даволаш тавсия қилинади.\nАсоратланган сийдик чиқариш тизими инфекциялари, шу жумладан пиелонефрит. Escherichia coli, чақирган ўткир пиелонефрит Enterococcus faecalis, Enterobacter cloacae, Escherichia coli, Klebsiella pneumonia, Proteus mirabilis ёки Pseudomonas aeruginosa чақирган сийдик чиқариш тизимининг асоратланган инфекциялари.\nEscherichia coli, Klebsiella pneumonia ёки Staphylococcus saprophyticu чақирган енгилдан ўртагача бўлган сийдик чиқариш тизимининг асоратланмаган инфекциялари.\nМетициллинга сезувчан Staphylococcus aureus, Enterococcus faecalis, Streptococcus pyogene ёки Proteus mirabilis чақирган тери ва унинг ҳосилаларининг асоратланган инфекциялари.\nStaphylococcus aureus, Streptococcus pyogenes, чақирган енгилдан ўртагача бўлган тери ва унинг ҳосилаларининг асоратланмаган инфекциялари, абсцесс, целлюлит, фурункул, импетиго, пиодермия, жароҳат инфекциялари.\nEscherichia coli, Enterococcus faecalis, ёки Staphylococcus epidermidis чақирган сурункали бактериал простатитда қўлланади.\nМефлоцид™ ни вена ичига инфузияси кўринишида (давомийлиги камида 60 минут) кунига 1 ёки 2 марта секин юборилади. Препаратни дозаларига инфекциянинг характери ва оғирлиги, шунингдек тахмин қилинган патогеннинг сезгирлигига кўра тузатиш киритилади. Пациентни ҳолатига кўра бир неча кундан кейин препаратни худди шундай дозада перорал қабул қилишга ўтиш мумкин.\nДаволаш давомийлиги касалликни кечишига боғлиқ.\nМефлоцид™ ни фақат вена ичига инфузияси кўринишида юборилади. Кунига 1 ёки 2 мартадан максимум 14 кун давомида юбориш мумкин.\n500 мг эритма учун инфузиянинг давомийлиги 60 минутни ташкил қилади. Беморни ҳолатига кўра бир неча кундан кейин препаратни худди шундай дозада перорал қабул қилишга ўтиш мумкин.\nБактериал ифлосланишдан сақланиш учун флаконини резина қопқоғи тешилгандан кейин препаратни дарҳол ишлатиш (максимум 3 соат давомида) керак. Инфузия вақтида флаконни ёруғликдан ҳимоя қилишга зарурат йўқ.\nМефлоцид™ қуйидаги инфузия учун эритмалар билан мутаносиб:\n0,9% ли натрий хлориди эритмаси,\n5% ли декстроза эритмаси,\n2,5% ли Рингерни декстроза билан бўлган эритмаси,\nпарентерал овқатланиш учун мажмуавий эритмалар (аминокислоталар, углеводлар, электролитлар).\nМефлоцид™ ни гепарин ёки ишқорий реакцияли эритмалар билан (масалан, натрий бикарбонати эритмаси билан) аралаштириш мумкин эмас.\nМефлоцид™ ни қуйидаги дозаларда қўллаш тавсия қилинади:\nБуйрак фаолияти нормал бўлган беморлар учун (креатинин клиренси >50 мл/мин) дозалаш тартиби\nКўрсатма Суткалик доза (инфекцияни оғирлигига кўра ) Даволаш давомийлиги\nКасалхонадан ташқари пневмония 500 мг дан кунига 1 ёки 2 марта 7-14 кун\nСийдик-чиқариш йўлларининг асоратланган инфекциялари, шу жумладан пиелонефрит 250 мг дан кунига 1 марта * 7-10 кун\nТери ва юмшоқ тўқималарининг инфекциялари 250 мг дан кунига 1 марта ёки 500 мг дан кунига 1 ёки 2 марта 7-14 кун\nКасалхона ички пневмонияси 750 мг дан кунига 1 марта 7-14 кун\nПростатит 500 мг дан куни га 1 марта 28 кун\n*Оғир инфекцияларда дозани ошириш тўғрисида ўйлаб кўриш лозим.\nБуйрак етишмовчилиги бўлган беморларда (креатинин клиренси ≤50 мл/мин) инфекциянинг оғирлига кўра дозалаш тартиби\nКреатинин клиренси 250 мг/24 соат 500 мг/24 соат 500 мг/12 соат 750 мг/24 соат\nбиринчи доза -250 мг биринчи доза -500 мг биринчи доза -500 мг биринчи доза -750 мг\n50-20 мл/мин кейин –\n125 мг/24 соат кейин –\n250 мг/24 соат кейин –\n250 мг/12 соат кейин –\n750 мг/48 соат\n19-10 мл/мин кейин –\n125 мг/48 соат кейин –\n125 мг/12 соат кейин –\n<10 мл/мин (шу жумладан гемо-диализ ва доимий амбулатор пери-тонеал диализ)** кейин –\n500 мг/48 соат\n**Гемодиализдан ёки узлуксиз амбулатор перитонеал диализдан кейин қўшимча доза талаб қилинмайди.\nЖигар етишмовчилигида дозалаш тартиби: левофлоксацин жигарда жуда кам даражада метаболизмга учрайди ва организмдан асосан буйрак орқали чиқарилади, шунинг учун жигар етишмовчилигида дозага тузатиш киритишга зарурат йўқ.\nКекса пациентларда дозалаш тартиби: кекса пациентларда буйракларнинг адекват фаолиятида дозага тузатиш киритишга зарурат йўқ.\nКузатиладиган ножўя ҳолатларни пайдо бўлиш тез-тезлигига кўра қуйида келтирилган.\nТез-тезлиги: жуда тез-тез (≥1/10); тез-тез (≥1/100 дан <1/10 гача); тез-тез эмас (≥1/1000 дан <1/100 гача); кам ҳолларда (≥1/10000 дан <1/1000 гача); жуда кам ҳолларда (<1/10000).\nИнфекция ва инвазиялар\nТез-тез эмас: замбуруғли инфекциялар (ва бошқа чидамли микроорганизмларнинг пролиферацияси).\nҚон ва лимфатик тизими томонидан:\nТез-тез эмас: лейкопения, эозинофилия.\nКам ҳолларда: нейтропения, тромбоцитопения.\nЖуда кам ҳолларда: агранулоцитоз, панцитопения, гемолитик анемия.\nАнафилактик ва анафилактоид реакциялар баъзида биринчи дозани юборгандан кейиноқ ривожланиши мумкин.\nФторхинолонлар ўта юқори сезувчанлик реакцияларининг сабабчиси бўлиши мумкин.\nЖуда кам ҳолларда: гипогликемия, айниқса диабетли беморларда.\nТез-тез эмас: уйқусизлик, асабийлашиш.\nКам ҳолларда: рухий бузилишлар, депрессия, тормозланиб қолиш, қўзғалиш, хавотирлик.\nЖуда кам: галлюцинациялар.\nТез-тез эмас: бош айланиши , уйқусизлик, тормозланиб қолиш ҳисси.\nКам ҳолларда: парестезиялар, тремор, тиришишлар.\nЖуда кам ҳолларда: сенсор ва сенсомотор периферик нейропатиялар, таъм ва ҳид билишни бузилиши.\nЖуда кам ҳолларда: кўришни бузилиши.\nТашқи ва ички қулоқ томонидан\nТез-тез эмас: бош айланиши.\nЖуда кам ҳолларда: эшитишни бузилиши.\nКам ҳолларда: тахикардия.\nАлоҳида ҳолларда QT интервали узайиши мумкин.\nҚон томирлари томонидан\nКам ҳолларда: гипотензия.\nНафас, кўкрак қафаси аъзолари ва кўкс оралиғи томонидан\nКам ҳолларда: бронхоспазм, ҳансираш.\nЖуда кам ҳолларда: аллергик пневмонит.\nТез-тез эмас:қоринда оғриқ, қусиш, диспепсия, қабзиятлар, метеоризм.\nКам ҳолларда: қонли диарея, улар энтероколит, шу жумладан сохтамембраноз колит симптомлари бўлиши мумкин.\nГепато-билиар тизими томонидан\nТез-тез: жигар ферментлари даражасини (АЛТ, АСТ, ишқорий фосфатаза, ГГТ) ошиши\nКам ҳолларда: қон плазмасида билирубини даражасини ошиши.\nЖуда кам ҳолларда: гепатит.\nТери ва тери ости қавати томонидан\nТез-тез эмас: тошма, қичишиш.\nЖуда кам: ангионевротик шиш, фотосенсибилизация реакциялари.\nАлоҳида ҳолларда Стивенс-Джонсон синдроми, токсик эпидермал некролиз (Лайелл синдроми) ва кўп шаклли эритема каби оғир буллёз тошмалар бўлиши мумкин. Тери ва шиллиқ қавати томонидан биринчи дозани юборилганидан кейиноқ реакциялар пайдо бўлиши мумкин.\nСуяк-мушак тизими, бириктирувчи тўқима томонидан\nКам ҳолларда: артралгия, миалгия, пайларни шикастланиши, шу жумладан тендинит (масалан, ахиллов пайи).\nЖуда кам ҳолларда: пайларни, масалан, ахиллов пайини узилиши (бу ножўя ҳолатлар даволаниш бошлангандан кейин 48 соат давомида пайдо бўлиши мумкин ва икки томонлама бўлиши мумкин), мушак заифлиги (миастенияли беморлар учун алоҳида аҳамиятга эга бўлиши мумкин), рабдомиолиз.\nБуйрак ва сийдик–чиқариш йўллари томонидан:\nТез-тез эмас: қон плазмасида креатинин даражасини ошиши.\nЖуда кам ҳолларда: ўткир буйрак етишмовчилиги (масалан, интерстициал нефрит билан боғлиқ).\nТез-тез: юбориш жойида реакциялар (масалан, қизариш).\nТез-тез эмас: астения.\nЖуда кам ҳолларда: ҳароратни ошиши.\nФторхинолонларни қўлланилиши билан боғлиқ бошқа ножўя ҳолатлар:\nэкстрапирамид симптомлар ва мушак координациясини бошқа бузилишлари;\nўта юқори сезувчанлик васкулити;\nпорфирияли беморларда порфирия хуружлари.\nЛевофлоксацинга ёки хинолонлар гуруҳи мансуб бўлган бошқа антибактериал воситаларига, шунингдек Мефлоцидтм вена ичига инфузия учун эритманинг таркибига кирувчи ёрдамчи моддаларга маълум бўлган юқори сезувчанлик.\nАнамнезида фторхинолонлар гуруҳи антибактериал воситаларини қўлланиши билан боғлиқ пайларнинг шикастланишида қўллаш мумкин эмас.\nТеофилин, фенбуфен ёки уларга ўхшаш ностероид яллиғланишга қарши воситалар\nЛевофлоксацинни теофиллин билан ўзаро таъсирлари тўғрисида хабарлар йўқ. Хинолонлар гуруҳи антибактериал воситаларни теофиллин, ностероид яллиғланишга қарши воситалари ёки тиришишга тайёргарлик бўсағасини пасайтириш қобилиятига эга препаратлар билан бир вақтда қўлланганда бош миянинг тиришишга тайёргарлик даражасини яққол пасайиши мумкин.\nЦиметидин ва пробенецид\nЛевофлоксацинни, айниқса буйрак етишмовчилиги бўлган пациентларда левофлоксациннинг найчалар секрециясини пасайтирувчи пробенецид ва циметидин каби дори воситалари билан бир вақтда буюрилганда эҳтиёткорликка риоя қилиш лозим.\nЛевофлоксацин билан бир вақтда қабул қилинганда циклоспоринни ярим чиқарилиш даври 33%га узаяди. Бу узайиш клиник аҳамиятсиз бўлганлиги учун циклоспорин дозасига тузатиш киритишга зарурат йўқ.\nК витаминининг антагонистлари\nК витаминининг антагонистлари билан (масалан, варфарин) бир вақтда қўлланганда коагуляция тестларини (протромбин вақти (ПВ)/халқаро меъёрлашган муносабат (ХММ)) кўрсаткичларини ошиши ва/ёки қон кетишини кучайиши мумкин, улар яққол бўлиши мумкин. Буни ҳисобга олиб К витаминининг антагонистларини параллел қабул қиладиган беморларга коагуляция тестлари кўрсаткичларини синчков назорат қилиш керак. Пациентлар шунингдек қон кетиш эҳтимоли мумкинлиги туфайли, синчков кузатув остида бўлишлари керак.\nАнтацидлар, сукральфат, темир тузлари, мультивитаминлар\nТемир тузлари, сукральфат, рух сақловчи мультивитамин препаратлари, магний ва алюминий сақловчи антацидлар билан бир вақтда қўлланганда левофлоксацинни сўрилиши сезиларли даражада пасаяди.\nЎтказилган тадқиқотларда левофлоксацин ва дигоксин ўртасида ўзаро таъсирлар кузатилмаган. Шу сабабли уларни бир вақтда қўлланганда на левофлоксацинни, на дигоксинни дозасига тузатиш киритишга зарурат йўқ.\nЛевофлоксацинни диабетга қарши воситалари билан бир вақтда қўлланганда қонда глюкоза даражасини ўзгариши мумкин, шу жумладан гипергликемия ва гипогликемия. Гипергликемия ва гипогликемия ҳолатлари бўлиши мумкин, шунинг учун диабетга қарши воситаларини ва левофлоксацинни бир вақтда қабул қилаётган беморларни қонида глюкоза даражасини синчковлик билан назорат қилиш тавсия қилинади.\nQT интервалини узайтириш қобилиятига эгалиги маълум бўлган дори воситалари\nЛевофлоксацинни бошқа фторхинолонлар каби QT интервалини узайтириш қобилиятига эга дори воситалари (масалан, IA ва III синфи аритмияга қарши воситалари, трициклик антидепрессантлар, макролидлар) билан бир вақтда қўлланганда эҳтиёткорликка риоя қилиш лозим.\nБошқа ўзаро таъсирлари тўғрисида маълумот\nКальций карбонати, глибенкламид, ранитидин, варфарин билан бир вақтда қўлланганда левофлоксацинни фармакокинетикасида клиник аҳамиятли ўзгаришлар кузатилмайди.\nЛевофлоксацин туберкулёз микобактерияларини ўсишини бостириши мумкин. Бу туберкулёзнинг бактериологик диагностикасида сохтаманфий натижаларни сабабчиси бўлиши мумкин. Левофлоксацин билан даволаш даврида сийдикда опиатлар ёки порфиринларни аниқлаш сохтамусбат натижаларни бериши мумкин. Опиатлар ёки порфиринларни мусбат натижаларини тасдиқлаш учун аниқлашнинг бошқа янада специфик усуллари талаб қилиниши мумкин.\nБолалар ва ўсмирларда (18 ёшдан кичик), ҳомиладорларда ва эмизикли аёлларда левофлоксацинни хавфсизлиги ва самарадорлиги аниқланмаган. Бу гуруҳ беморларда қўлланилмасин.\naeruginosa чақирган нозокамиал инфекцияларда бошқа антибиотиклар билан мажмуавий қўллаш талаб қилиниши мумкин.\nМефлоцидтм в/и инфузия учун эритмани камида 60 минутлик юбориш даврида пациентларни кузатиш тавсия қилинади. Мефлоцидтм в/и инфузия учун эритмани инфузия қилишда ўтувчан тахикардия ва артериал босимини пасайиши, кам ҳолларда артериал босимини ҳаддан зиёд пасайиши натижасида қон томирли коллапси бўлиши мумкин. Агар левофлоксацинни (офлоксацинни I- изомери) юборишда артериал босимини ҳаддан зиёд пасайиши кузатилса, инфузияни дарҳол тўхтатиш лозим. Агар даволаниш даврида ёки ундан кейин оғир давомли ва/ёки қонли диарея кузатилса Clostridium difficile билан боғлиқ сохтамембраноз колитни бўлиши мумкинлигини ёдда тутиш лозим. Бунга шубха бўлганида Мефлоцидтм в/и инфузия учун эритма билан даволашни дарҳол тўхтатиш ва кечиктирмасдан мувофиқ самарани бир маромда сақлаб турувчи ва/ёки специфик даволанишни бошлаш лозим. Бундай клиник ҳолатларда ичак перистальтикасини бостирувчи препаратлар қўлланмайди.\nФторхинолонлар гуруҳи антибактериал воситаларини қўлланганда кам ҳолларда тендинит бўлиши мумкин, улар алоҳида ҳолларда ахиллов пайини узилишига олиб келиши мумкин. Бу ноҳуш ҳолат даволаш бошлангандан кейин 48 соатдан сўнг пайдо бўлиши мумкин ва билатериал бўлиши мумкин. Кекса беморларда ва кортикостероидларни қабул қиладиганларда тендинит ва пайларнинг узилиш хавфи ошади, шунинг учун Мефлоцидтм в/и инфузия учун эритмани қўллаётганда бундай пациентларни кузатиш керак. Тендинитга шубҳа бўлганида Мефлоцидтм в/и инфузия учун эритма билан даволашни тўхтатиш ва мувофиқ даволашни (яъни шикастланган пайда тинчликни таъминлаш керак) бошлаш лозим. Мефлоцидтм ни бошқа фторхинолонлар каби тиришишга мойиллиги, олдин бош миянинг шикастланиши бўлган пациентларга бир вақтда тиришишга тайёргарликни пасайтирувчи фенбуфен ёки уларга ўхшаш ностероид яллиғланишга қарши воситалари ёки теофиллин билан эҳтиёткорлик билан қўллаш лозим. Препаратни глюкозо-6-фосфатдегидрогеназанинг етишмовчилиги бўлган пациентларга қўлланганда эҳтиёткорликка риоя қилиш лозим, чунки ушбу гуруҳ беморларда хинолонлар гуруҳи антибактериал воситаларини қўлланганда гемолитик реакциялар бўлганлиги тўғрисида хабар қилинган. Буйрак етишмовчилигида Мефлоцидтм в/и инфузия учун эритманинг дозаси креатинин клиренсини ҳисобга олган ҳолда бошқарилади. Левофлоксацинни қўлланганда фотосенсибилизация ҳолатини жуда кам кузатилишига карамай, пациентларга кучли қуёш ёки сунъий ультрабинафша нурларидан солярийда бўлгандаги каби нурланишдан, ҳимояланиш тавсия қилинади. Мефлоцидтм в/и инфузия учун эритма билан даволанганда кузатиладиган айрим ножўя самаралар диққат концентрацияси ва реакцион қобилиятни ёмонлаштириши мумкин, бу айниқса транспорт воситаларини ва ишчи техникасини бошқаришда алоҳида хавф туғдириши мумкин. Бир вақтда перорал гипогликемик воситаларни (глибурид/глибенкламид) ёки инсулинни қабул қилаётган қандли диабети бўлган пациентларда бошқа хинолонларни қўллангандаги каби қонда глюкоза даражасини бузилиши, шу жумладан сипмтоматик гипер- ёки гипогликемия тўғрисида хабар қилинган. Бундай беморларни қонида глюкоза даражасини диққат билан кузатиш керак. Мефлоцидтм в/и инфузия учун эритма билан даволанаётган беморларда гипогликемик реакциялар пайдо бўлганида дарҳол даволашни тўхтатиш ва мувофиқ даволашни ўтказиш лозим. Хинолонларни, шу жумладан левофлоксацин қўлланганда жиддий, баъзида фатал, ўта юқори сезувчанлик реакциялари ва/ёки анафилактик шок тўғрисида хабарлар қилинган. Бундай реакция тури кўпинча биринчи доза юборилгандан кейин пайдо бўлади. Айрим реакциялар юрак қон томир коллапси, гипотензия/шок, тиришишлар, ҳушни йўқотиш, тери ачишиш ҳисси, ангионевротик шиш, ҳансираш, эшакеми, қичишиш ва бошқа жиддий тери реакциялари билан бир вақтда кузатилади. Биринчи тери тошмасидаёқ ёки бошқа ҳар қандай ўта юқори сезувчанлик реакцияларида дарҳол левофлоксацин билан даволашни тўхтатиш лозим. Жиддий ўткир ўта юқори сезувчанлик реакцияларида эпинефринни, шунингдек кислород, вена ичига суюқликлар, антигистамин воситалари, кортикостероидлар, прессор аминларни қўллаш ва бошқа реанимацион тадбирларни, шу жумладан нафас йўлларини ўтказувчанлигини таъминлаш талаб қилиниши мумкин. Бошқа антибиотиклар билан даволангандаги каби левофлоксацинни, айниқса узоқ қўллаш чидамли микроорганизмларни кўпайишига олиб келиши мумкин, шунинг учун қайта даволанганда пациентни ҳолати ҳисобга олинади. Даволаниш вақтида суперинфекция пайдо бўлганида мувофиқ чоралар кўрилиши керак.\nФторхинолонларни, шу жумладан левофлоксацинни қабул қилаётган беморларда жуда кам ҳолларда QT интервалини узайиши тўғрисида хабар қилинган.\nФторхинолонларни, шу жумладан левофлоксацинни кекса, электролит дисбаланси тўғриланмаган (масалан, гипокалиемия, гипомагниемия), QT интервалини туғма синдроми, юрак касалликлари (масалан, юрак етишмовчилиги миокард инфаркти, брадикардия) каби QT интервалини узайиши учун маълум хавф омиллари бўлган бўлган беморларда қўллаш мумкин эмас. Препаратни QT интервалини узайтириш хусусияти маълум бўлган дори воситалари билан (масалан, IA ва III синфи аритмияга қарши воситалари трициклик антидепрессантлар, макролидлар) бир вақтда қўлланганда эҳтиёткорликка риоя қилиш лозим. Левофлоксацинни аҳолининг алоҳида гуруҳида қўлланилиши қуйида кўрсатилган:\nЛевофлоксацинни фармакокинетик хусусиятлари болаларда ўрганилмаган.\nЁшларда ва кекса ёшдаги одамларда уларнинг фармакокинетик хусусиятларида сезиларли фарқ мавжуд эмас.\nЭркак ва аёлларда креатинин клиренсига нисбатан фармакокинетик хусусиятларида сезиларли фарқлар йўқ.\nЛевофлоксацинни буйрак касали бўлган (креатинин клиренси <50 мл/мин) беморларда қўлланганда ярим чиқарилишни даврини узайиши кузатилган. Бундай беморларда препаратни қўллашдан аввал дозага махсус тузатиш киритиш талаб қилинади.\nТекширишлар левофлокацинни қўллаш жигар етишмовчилигини чуқурлаштирмаслигини кўрсатди.\nҲомиладорлик вақтида ва лактация даврида қўлланилиши\nҲомиладорлик (С тоифаси)\nЕтарли тадқиқотларни йўқлиги сабабли ҳомиладор аёлларда қўлланмайди.\nАдекват ва яхши назоратланган текширишларни йўқлиги сабабли эмизикли аёлларда қўлланмайди.\nЛевофлоксацинни қўлланганда кузатиладиган айрим ножўя самаралар диққатни жамлаш ва реакцион қобилиятни ёмонлаштириши сабабли, айниқса транспорт воситаларини ва ишчи техникани бошқариш каби ҳолатларда алоҳида хавф туғдириши мумкин.\nПрепаратни ўткир дозасини ошириб юборилишида кутиладиган симптомлар марказий нерв тизими даражасида онгни чалкашиши, бош айланиши, онгни бузилиши ва тутқаноқ тиришишлари кўринишида намоён бўлади.\nЛевофлоксацинни супратерапевтик дозалари билан ўтказилган клинико-фармакологик тадқиқотларда QT интервалини узайиши аниқланган. Дозани ошириб юборилишида беморларни синчков кузатиш ва симптоматик даволашни ўтказиш лозим. QT интервалини мумкин бўлган узайишини баҳолаш учун ЭКГмониторингини ўтказиш лозим. Левофолоксацин гемодиализ, перитонеал диализ ва доимий амбулатор перитонеал диализ орқали чиқарилмайди. Специфик антидоти йўқ.\nМефлоцидтм 500 мг/100 мл в/и инфузия учун эритма, флаконда. 1 флакон (100 мл) комплектда қўллаш бўйича йўриқномаси билан бирга картон қутига ўрамланган.\n25°С дан юқори бўлмаган ҳароратда, оригинал ўрамида, ёруғликдан ҳимояланган жойда сақлансин.\nФлакон ўрамсиз 3 кундан кўп қўлланилиши мумкин, очилган флакондаги эритмани 3 соат давомида ишлатиш лозим.\nОлдинги мақолаАмелотекс таблеткалар19.04.2018


1-курс талабалари учун дарслар қачон ва қай тартибда бошланиши маълум бўлди - Zamin.uz\n21:50 / 29.09.2020\n2020/21 ўқув йили учун бакалавриатга ўқишга қабул қилинган 1-курс талабалари учун дарслар 12 октябр, душанба кунидан бошланади. Бу ҳақда Олий ва ўрта махсус таълим вазирлиги бош бошқармаси бошлиғи Aбдували Холиқовга асосланиб, Kun.uz нашри хабар бермоқда.\n«Бу дарсларда янги қабул қилинган талаба олий таълим муассасаси ва ундаги ўқитувчилар ва дарс жадваллари билан таништиририлади. Бу ерда 1-курсга қабул қилинган талабаларнинг масофавий таълим олиш кўникмасини шакллантирамиз», – деди Aбдували Холиқов. “Замин” янгиликларини “Telegram”да кузатиб боринг\n15-08-2020, 07:00, Жамият


Видео: Лимпопода 18та оч шер автомобиль йўли ўртасида “зиёфат” уюштирди\n08:29 / 30.01.2017\nDaily Mail нашри маълумотига кўра, ҳодиса Лимпопо вилоятидаги Крюгер миллий боғида содир бўлган. Гувоҳларнинг аниқлик киритишича, 18та оч шер ўлдирилган жонивор гўштини автотрассанинг ўзида бўлиш билан овора бўлишди. Бу эса катта тирбандликка олиб келган.\nХабарга кўра, “базми жамшид” бир неча соатга чўзилиб кетди. Шу билан бир қаторда, йиртқич жониворлар машинадан чиқишга журъат қилган ҳайдовчиларга эътибор ҳам беришмаган.


Тошкент, Ўзбекистон (UzDaily.uz) -- Россияда ўтказилган меҳрибонлик уйлари ўртасидаги жаҳон чемпионатида Ўзбекистон терма жамоаси ғолиб чиқди. Ҳақда Ўзбекистон МОҚ Матбуот хизмати хабар беради.\n14-17 ёшдаги футболчилар иштирок этаётган мундиалда Ўзбекистон терма жамоаси дастлаб, Покистон билан 0:0 ҳисобида дуранг ўйнашди, Россияни эса 2:0 ҳисобида мағлуб этиб гуруҳдан чиқишганди. Чорак финалда вакилларимиз Непални 2:1 ҳисобида таслим қилиб ярим финалга чиқишганди.\nЯрим финалда ҳамюртларимиз Бурундини 1:0 ҳисобида мағлуб этиб финалга чиқишган эди.\nФинал беллашувида ҳамюртларимиз Покистон терма жамоаси билан беллашди. Асосий вақтда 1:1 ҳисобидаги дуранг қайд этилгач, ғолиб номи пенальтилар сериясига кўра аниқланди. Пенальтилар сериясида дарвозабонимиз Сергей Исломовнинг маҳорати Ўзбекистон терма жамоасига жаҳон чемпионлигини тақдим этди.\nМеҳрибонлик уйлари ўртасидаги жаҳон чемпионати. Финал.\nЎзбекистон терма жамоаси — Покистон терма жамоаси — 6:5


Ғаллаорол расмийлари пикетга чиққан оилани хонавайрон қилмоқчи - Фарғона.Ру ахборот агентлиги\n05:32 msk, 13 Июль 2020\nҒаллаорол расмийлари пикетга чиққан оилани хонавайрон қилмоқчи\n21.01.2017 05:03 msk\n2014 йилнинг февралида “Фарғона” Жиззах вилоятининг Ғаллаорол шаҳрилик Виолетта Куразова ҳақида ёзган эди. У уй-жойидан ноҳақ маҳрум қилингач, ўн мартадан ортиқ пикетга чиққан ва ўзининг “вазни тоифасида” рекорд ўрнатган. Туман ҳокими унинг муаммосини ҳал қилиб беришга ваъда бериб, алдади, шундан сўнг зиддият яна кучайиб кетди. Энди ўжарлиги учун жазо сифатида учта ёш боланинг онасидан ҳамма нарсани – ер участкасини, отаси қурган уйни ва катта қарз олиб қурилган дўконни тортиб олишмоқда.\nШу билан бирга расмийлар Куразовани шунчалик “тузлаш” ниятидаки, ҳатто бу йўлда сохталикдан ҳам қайтмаяпти. Масалан, Маданият посёлкасидаги ерни тортиб олишмоқда, бунинг сабаби эса Виолетта уни ишчи Шуҳрат Шерматовга берган эмиш. Шуҳрат Шерматов расман ариза ёзиб, бунақа савдо хаёлига ҳам келмаганини айтган, бу ишда олди-бердини исботловчи ҳеч қанақанги ҳужжат йўқ, аммо суд барибир буюртмани бажарган ҳолда ерни тортиб олиш ва дўкон билан уйни бузиб ташлаш ҳукмини чиқарди.\nХудди шу тарзда Виолеттанинг отасига тегишли Ғаллаоролда ер участкасининг бир қисмини ноқонуний тортиб олишмоқда. Унинг таксист бўлиб ишловчи эрига шунақанги шароит яратиб қўйишдики, у лицензиясини топшириб, машинани ижарага беришга мажбур бўлди.\nКамтар, аммо камбағал эмас\n33 ёшли Виолетта Куразова расмийларга нима ёмонлик қилувди? Буни тушуниш учун ҳаммасини бошидан эшитиш керак.\nКуразова Ғаллаоролда катта бўлган, миллати ўзбек. Онаси ўқитувчи бўлиб ишлаган, отаси – қурувчи, ҳозирда иккаласи ҳам пенсионер. Ҳаммалари қишлоқча камтарин турмушда яшаган, ҳеч қандай баҳс ёки жанжалларда қатнашмаган.\nҲикоямиз қаҳрамони қобилиятли ва меҳнатсевар чиқди. Ўрта мактабни муваффақият билан битириб, саноат коллежига кирди, у ерда ошпазлик касбини эгаллади, қўшимчасига юридик коллежда ҳам ўқиди. Кейин тумангазда диспетчер бўлиб ишлади.\n2006 йилда турмушга чиқди, Бону исмли қизини туғди, икки йилдан кейин эгизаклар - Сабина ва Сабринани туғди. Оилавий шароитидаги ўзгариш туфайли иш графиги эркинроқ бўлишига эҳтиёж туғилди. Отаси унга эри билан биргаликда ёрдамчи хўжаликда ишлаш – чўчқа боқиб, сотишни таклиф қилди.\nЧўчқахонадан даромад яхши эди, унинг ортидан Куразованинг эри - Сайфиддин Жаббаров – “Нексия” автомобилини сотиб олди, таксичилик лицензиясини олиб, шаҳарлараро йўналишда ишлай бошлади. Шу йўсинда, оила камтаргина бўлса ҳам, муҳтожликда эмас эди.\nВиолетта Куразова отаси ва болалари билан\nКўнгилсизликлар 2010 йилда бошланди, ўша йили Куразовалар ҳаётида 80 ёшлик қўшни – Радима Валиулина пайдо бўлди. У қатъийлик билан Виолеттадан ўзини парвариш қилишни сўрай бошлади, танишларини ҳам ўртага солди. Бунинг эвазига уйини унинг номига расмийлаштириб беришни ваъда қилди.\n“Ўша пайтларда Радима опа маҳалла комитети котиби Зифа Умурзакова устидан шикоят қилган эди. Шикоятга кўра у 400 доллар пул, 800 минг сўм, ҳамма товуқлари ва қурилиш материалларини, хуллас, охирги калишигача ўғирлаб кетган экан, - сўзлаб беради Виолетта. – Буларнинг ҳаммаси исботланиб, прокурор Валиулинанинг зарарини қоплаш ҳақида даъво киритган эди. Ўшанда Зифага фирибгарлик, ёлғончилик ва ўғирлик тақалаётган эди. Аммо Зифа ҳеч нарса тўламади, кампир бўлса ейишга нони йўқлигини айтиб зорланарди. Мен ачинганимдан унга қарашга рози бўлдим”.\n“Фарғона” бу ҳақда батафсил ёзган эди. Куразова эри ва болалари билан Валиулинанинг уйига кўчади, уч йил давомида унга қарайди. Уйни тартибга келтириш учун оила чўчқахонасини сотиб юборади ва 20 миллион сўмга (ўша пайтда “қора бозор” курси бўйича $9000 атрофида) – уйни капитал ремонт қилдириб, қисман қайта қуришди.\nАлександр Куразов қизи ва неваралари билан\nУйнинг кўриниши яхшиланганидан кейин кутилмаганда Зифа Умурзакова пайдо бўлди. Бу пайтга келиб у ўғирлик қилган маҳалла комитети котибидан сирли равишда ҳуқуқ ҳимоячига айланиб олган эди. Аслида эса, “масалаларни ҳал қилувчи”га (разборшчик) айланган эди, дейди Виолетта.\nУмурзакова Куразова масаласини тезда ҳал қилди – суд орқали ҳадяни тортиб олиб, уйни ўзиники қилиб олди. Ноҳақликдан ғазабланган Виолетта пикетга чиқишни бошлади – 2013 йилнинг 1 июнидан бошланди.\n“Фарғона” сайтида иккинчи мақола чиққанидан сўнг Ғаллаорол тумани ҳокими Азим Тилабов Виолеттани чақиртирди. Битим таклиф қилди: 2013 йилнинг 28 мартида вафот этган Валиулинадан кейин уй эгасиз деб ҳисобланади, уч йилдан сўнг, қонунга кўра, Куразова ундан шахсий мулки сифатида фойдаланишни бошлаши мумкин.\nВиолетта бундан хурсанд бўлиб, пикетга чиқишни тўхтатди ва бошқа ҳунар ўрганишни бошлади – бичиш-тикиш курсларига қатнай бошлади.\nҲоким билан гаплашганидан сўнг бир йил ўтгач, 2015 йилнинг мартида, кутилмаганда уй Зифа Умурзаковага расмийлаштириб берилганидан хабар топди. Алданган Виолетта яна ҳоким Тилабовнинг олдига борди. У бўлса елкасини қисди холос: суд шундай қарор қилибди, биз ҳеч нарса қила олмаймиз.\nШундан сўнг Куразова биратўла Тошкентдаги Мустақиллик майдонида пикетга чиқа бошлади. Плакатларидан бирида шундай ёзув бор эди: “Биз рўйхатдан ўтган жойимизда яшашни истаймиз”.\nВиолетта Куразованинг пикетларидан бири\nТаъкидлаб ўтиш керакки, милиция Виолеттага хайрихоҳлик билан муносабатда бўлди – уни қўлга олишарди, аммо хафа қилишмасди. Ҳар гал Ғаллаоролдан оператив ходимларни чақиртиришарди, улар эса машинада ҳазил-ҳузул билан Куразовани ва болаларини уйга олиб кетишарди. Маҳаллий милицияга ким босим ўтказгани номаълум, аммо милициянинг ташаббуси билан Виолеттани Валиулинанинг собиқ уйидан рўйхатдан чиқариб ташлашди.\nШу тарзда Куразова бу уйга эга бўлиш ҳақидаги охирги умидидан ҳам маҳрум бўлди. У яна ҳоким Тилабовнинг олдига бориб, ҳеч бўлмаса уйни реконструкция қилишга сарфланган 20 миллион сўмни қайтаришни сўраган. Ҳоким яна битим таклиф қилган: Куразова якка тартибдаги тадбиркор бўлади, расмийлар эса унга дўкон қуришга 0,377 гектар ер ажратади. 20 миллионга келсак, бу масалани ҳам ҳал қилса бўлади. Аввал туман ғаллани топширади, кейин пахта терими ўтади, кейин ҳокимиятнинг хайрия жамғармасидан унга албатта ўша пул ажратилади.\nКуразова таклиф қилинган вариантдан боши осмонга етиб, ерни ва якка тартибдаги тадбиркорлик патентини расмийлаштиришни бошлади. 2014 йилда унинг отаси Чернобил иштирокчиси сифатида Ғаллаоролнинг чеккасидаги Маданият қишлоғида ер участкаси олди ва Виолеттанинг оиласи учун уй қуришни бошлади. Шу ерда Куразовага ҳам 0,377 гектар ер ажратишди, у дўкон учун пойдевор солишни бошлади. Оилада пул қолмаган эди, шунинг учун Виолеттанинг отаси қариндошидан 40 миллион сўм қарз олди – бу қарзнинг ярмини ҳоким ваъда берган пулдан узишни ният қилишган эди.\nБу пайтда ҳокимнинг хайрия жамғармаси ҳам чўзилиб кетди. Куразова унга бир неча марта эслатди, Тилабов эса ҳар гал “пул ўтказилади” деб ишонтирар эди.\nКуразовларнинг чала қурилган дўкони, яқинда бузилиши керак\n“Буларнинг ҳаммаси 2016 йилнинг 23-24 июнига режалаштирилган ШҲТ саммити арафасида бўлиб ўтди: мен ёш болаларим билан пикетга чиққанимда борми, - дейди Виолетта. – Аммо саммит ўтиши билан ҳоким умуман қабул қилмай қўйди. Ҳокимиятнинг юристи эса менга ҳеч қандай пул берилмаслиги қатъий айтди. 0,377 гектар ерни олганимга хурсанд бўлишим керак экан”.\nЎжар қизни қандай совитиш мумкин\nВиолетта болаларини олиб, Тошкентга йўлга чиққанида йўлини милиционерлар тўсди. Уларнинг ичида майор Ойбек Эшбеков ҳам бор эди, у 2015 йилнинг сентябрида Ғаллаорол туман ИИБ бошлиғининг ўринбосари этиб тайинланган. Виолеттанинг айтишича, бу одам қўпол ва қўрс одам. Бошқа милиционерлар Куразовага хайрихоҳлик қилган бўлса, Эшбеков бу масалага нуқта қўйиш ва ўжар қизни “совитиб” қўйишни аҳд қилган кўринади.\nДарҳол Виолеттага таҳдид қилишни бошлаб юборди: Тошкентга кетаётганида фалокат уюштиришини ва эрини қамаб қўйишини айтди. Бу қўрс одамнинг гапи амалга ошди: 29 июнда йўлда нохуш ҳожиса рўй берди ва эртаси куниёқ соат 8 да Куразованинг Маданиятдаги уйи олдида 50-60 киши тўпланди. Булар Виолеттанинг қўшнилари ҳам эмасди, бошқа кўчада яшашарди, аммо қарангки, ҳаммасида ҳокимият ажратган ерда қуриб битказилмаган участкаси бор эди.\nНарироқда майор Эшбеков ва ҳоким Тилабов туришарди. Виолеттанинг айтишича, улар “акциянинг ўтишини назорат қилиб турарди”. Акция амалга ошди: чала қурилган участка эгалари бақириб, Виолеттани халқ душмани деб аташди, интернетда мақола ёзишда айблашди ва қишлоқдан кўчириб юборишни таҳдид қилиб, тош ҳам отишди.\nКуразовларнинг бузиб ташланиши керак бўлган уйи\nКейинги сафар Куразова Эшбеков билан 2 сентябрь куни тўқнашди. Ўша куни у эри ва қизи билан қариндошларининг тўйига тайёргарлик кўриш учун Самарқандга йўл олган эди. Ўшанда ҳали президент Ислом Каримовнинг вафот этгани маълум эмас эди, шунинг учун Виолетта Ғаллаоролда бўлган воқеадан ҳайратга тушди.\nМайор Эшбеков “Нексия”ни тўхтатиб, ҳаммани машинадан туширди, кейин Куразованинг эрининг кўзойнагини синдириб, Куразованинг ўзини сўка бошлади. Кейин Ғаллаорол милиция бўлимига олиб келиб, эрини калтаклашда ва Виолеттани ҳақоратлашда давом этди. Охири шимининг тугмасини ечиб, “асбобини” кўрсатди ва “Устингга сияман, кейин сасиб юрасан” деди.\nҲокимни ҳайдаб юборишди, аммо унинг иши давом этмоқда\nҲақоратланган Куразова барча идораларга хат ёза бошлади ва ҳуқуқ ҳимоячиларига шикоят қилди, улар эса воқеа ҳақида халқаро матбуотга хабар беришди. Бунинг учун майор Эшбековми ёки ҳоким Тилабовми, кимдир қасос олишга аҳд қилган ва бунинг оқибатлари содир бўла бошлади.\n2016 йилнинг 25 октябрида Виолеттанинг отаси Александр Куразовнинг Ғаллаоролдаги уйига кадастр хизмати ходимлари келиб, унинг ортиқча беш сотих ерни эгаллаб олганини айтишди. Ҳолбуки, 2012 йилдаёқ барча кадастр маълумотлари қонунга мувофиқ расмийлаштирилган эди. Бундан ташқари, Куразованинг айтишича, бошқаларда умуман ерга тегишли ҳужжатнинг ўзи ҳам йўқ.\nЎша куниёқ Ғаллаорол милициясига ишчи Шуҳрат Шерматов келтирилди, у Виолеттанинг дўконини қурган эди. Милицияда Шерматовдан ариза ёзишни талаб қилишди, аризанинг мазмуни шундан иборатки, у Куразовадан ўша 0,377 гектарли ерни сотиб олган эмиш.\nУларни ҳайрон қолдирган Шерматов ёлғон кўрсатмани имзолашдан қатъиян бош тортди, аммо “жазо машинаси” ишга тушиб бўлган эди. Бу иш 2016 йилнинг 11 ноябрида Ғаллаорол судида кўриб чиқилди. Ернинг сотилганлигига ҳеч қандай далил-исботнинг йўқлиги ҳам судьяларни тўхтата олмади. Ўжар қурувчининг ўзини эса судга таклиф ҳам қилиб ўтиришмади. Унинг ўрнига қуриб битказилмаган участка эгаларидан олдинроқдаги сана билан ёзилган кўрсатмалари пайдо бўлди, улар “ер сотилгани” ҳақида эшитган эмиш. Суд қарори бирёқлама бўлганини айтиб ҳам ўтирмаймиз: ер участкаси тортиб олинсин, дўкон бузиб ташлансин.\nЕрни Куразовлардан сотиб олишни хаёлига ҳам келтирмаган Шерматовнинг аризаси\nБиратўла уйни ҳам бузиб ташлашга ҳукм чиқаришди. Бу уйни “Чернобилчи” Александр Куразов 1,5 сотих ерга қизи учун қурган эди. Сабаби яна ўша – шу ернинг Шерматовга “сотилгани”.\nВиолеттанинг отасига ортиқча беш сотих ер учун жарима ёзишди, аммо уни Жиззах вилоят судида бекор қилишди – айбловлар шу даражада бемаъни эди. Шундан кейин ҳоким Тилабов бошқа вариантни ўйлаб топди: “чернобилчи”нинг беш сотих ери ортиқчалиги ҳақида қарор чиқарди. Шу билан 9 январда Ғаллаорол судьялари шу беш сотих ердаги барча иншоотларни бузиб ташлаш ҳақида қарор чиқарди.\nШуни қўшича қилиш керакки, Куразованинг эри ҳам таъқиблардан четда қолмади. 2016 йил 29 октябрда ГАИ ходимлари уни арзимас сабабга кўра тўхтатиб, қандайдир “ортиқча километраж” деган баҳона билан лицензиясини олиб қўйишди. Кейинчалик қайтариб беришди, аммо уни тинч қўйишмаслигини тушунган эри машинани ижарага бериб қўяқолди.\nҒаллаорол расмийлари Куразовлар оиласини шунчаки “тинчитиш” эмас,балки хонавайрон қилишга бел боғлаган кўринади. Шундан кейин катталар нима қилганда ҳам бошқалар индай олмайдиган бўлиши керак.\nҚайд этиб ўтиш жоиз, майор Эшбеков ўзининг хулқ-атвори учун ҳайфсан олди, ҳоким Тиллабов эса 22 декабр куни шахсан президент Шавкат Мирзиёев томонидан ишдан олинди. Адолат тантана қилганга ўхшайди. Аммо Ғаллаоролдаги ўзбошимчалик ҳали ҳам давом этмоқда.


Рўзиқул Бердиев: “Локомотив” билан баҳсда индивидуал маҳорат катта роль ўйнади\n15 апрель, 2017, 23:48\nОлий Лига 6-туридан ўрин олган “Локомотив” – “Насаф” (2:1) учрашувидан кейин ҳар иккала жамоа мураббийлари иштирокида матбуот анжумани бўлиб ўтди. Матбуот анжуманининг дастлабки қисмида жамоамиз устози Рўзиқул Бердиев ўйин ҳақидаги фикрлари билан ўртоқлашди.\nАндрей Микляев: Ёмон ўйнаб, ғалаба қозондик\n“Бугун биз ўйинни яхши бошлагандик. Аммо ўтказиб юборилган гол барчасини ўзгартириб юборди. Тажрибали жамоага қарши аввал гол ўтказиб юбориб, ўйнаш хавфли. Иккинчи бўлим бошида ҳам қупол хатомиз орқали яна гол ўтказиб юбордик. Бу ҳолат вазифамизни янада қийинлаштириб қўйди. Албатта йигитларга эътирозим йўқ. Улар бугун имкон қадар ҳаракат қилишди. Лекин бугунги ўйинда индивидуал маҳорат катта роль ўйнади. Бунга Бикмаевни мисол қилиб кўрсатиш мумкин. “Локомотив” ана шунадй маҳоратли ўйинчиларнинг ўйини эвазига ғалаба қозонди.\nЧемпионатимизда кутилмаган натижалар қайд этилиши яхши ҳолат. Ўтган йилларда 6-7-турларга келиб қайсидир жамоа якка пешқадам бўлиб оларди. Ҳозир эса вазият буткул бошқача. Бу йил чемпионатимиз ҳар йилгига нисбатан бошқача ўтмоқда. Тўғри, етакчи футболчи ҳар бир жамоага керак. Эркинов жароҳат олди, у Черан билан ҳамоҳанг ўйин кўрсатаётган эди. Афсуски у кейинги ўйинларимизда бизга ёрдам бера олмаяпти”, - деб Рўзиқул Бердиев сўзларидан иқтибос келтиради "Насаф" матбуот хизмати.


Distractagone – инсонни ўз смартфонидан узоқлаштиришнинг ишончли йўли\n23:55 / 21.09.2016\nKickstarter краудфандинг-порталида вақт ўтган сайин бир-биридан ғаройиб лойиҳалар пайдо бўлаверади. Масалан, оддий гаджет DistractaGone бунга мисол бўлади. Кўринишидан у рақамли табло ва уч тугмага эга кичик қутини ёдга солади. Бу қурилмани нима сабабдан ишлатиш мумкин? Фикрингиз қандай?\nОдам ўртача ҳисобда ўз смартфонининг ичида кунига 4 соатдан ортиқ яшайди. Математик ҳисоблаш эса биз йилига телефонлар учун деярли 1500 соат вақт ажратишимизни кўрсатади. Бу эса қарийб икки ой дегани. Бироқ асосийси бу ҳам эмас. Кўплаб инсонлар ўз гаджетларидан ҳаттоки, иш вақтида ҳам, оила билан кечки таом устида ўтирганда ҳам ёки севимли кишиси билан учрашув чоғида ҳам айрилолмай қолишади. Айнан манна шундай «клиник ҳолатлар» учун Нидерландиялик ижодкор жамоа DistractaGone’ни ўйлаб топди.\nDistractaGone – таймерли электрон қулфда беркилувчи мустаҳкам пластик қути. Шавқатсиз телефонларсиз оила даврасида вақтингизни ўтказиш истагидамисиз – шунчаки смартфонни қути ичига солиб, уни беркитиб, таймерга қўйинг. Масалан, уч соатга қўйиб, қулф расмли тугмани босинг. Тамом. Таймер нолгача санаб бўлмагунга қадар қутини очиб бўлмайди, сиз эса тармоқлардан келаётган хабарларга чалғимай, бемалол яқинлар билан суҳбат қуришингиз ёки дам олишингиз мумкин. Албатта, бу ихтиронинг ҳеч бир қизиқ ери йўқ, деб ўйлашингиз мумкин. Бу мини-сейф эмас, балки вақтни ўғирловчи смартфонлардан вақтинчалик ҳалос бўлишга ёрдам берувчи қандайдир тимсолдир.\nDistractaGone ўз ўлчами билан тўртта смартфонни сиғдира олади. Қурилма нархи 35 евро ва 2017 йилнинг февраль ойида сотувга чиқади. Сиз бу лойиҳани Kickstarter порталидаги расмий саҳифасида қўллаб-қувватлашингиз мумкин.\nсмартфон стартап ихтиро Kickstarter


ЧИРОҚЧИДА КОНСЕРВАДАН ЗАҲАРЛАНИБ, ОНА ВА БОЛА ВАФОТ ЭТДИ...\nЭҳтиёт бўлинг, ботулизм\nЧироқчи тумани Лангар маҳалласи Тутли қишлоғилик оиланинг етти нафар аъзоси уй шароитида тайёрланган помидор консервасидан заҳарланиб, вилоят марказидаги шифохоналарга ётқизилган эди. Уларга малакали тиббий хизмат кўрсатиш бўйича барча чоралар кўрилди. Санитария авиацияси хизмати орқали зудлик билан пойтахтдан ҳам малакали мутахассис чақиртирилиб, керакли тавсиялар олинди. Аммо кўрсатилган тиббий ёрдамга қарамасдан 18 ноябрь куни оила бекаси Ю.У., 20 ноябрь куни эса катта фарзанд, 2006 йилда туғилган А.Т. вафот этди. Айни пайтда отанинг аҳволи ҳам ўта оғирлигича қолмоқда. Оиланинг қолган тўрт нафар аъзоси вилоят юқумли касалликлар шифохонасида даволанмоқда. Уларнинг аҳволи қониқарли.\n- Жорий йилнинг 11 ойи давомида вилоятда ботулизм билан боғлиқ 3 ҳолат кузатилган, - дейди вилоят санитария-эпидемиология осойишталик маркази овқатланиш гигиенаси бўлим мудири Ортиқ Аминов. - Шундан Чироқчи туманида 13 киши жабрланган ва 3 та ўлим ҳолати қайд этилган, Ғузорда эса 2 нафар фуқаро ботулизм билан касалланган. Қайд этилган овқатдан заҳарланиш ҳолатларининг барчасига уй шароитида (помидор, бодринг, саримсоқ пиёз аралашмасидан) тайёрланган консерва маҳсулотларини истеъмол қилиш сабаб бўлган.\nЭпидемиологик суриштирув давомида ва беморларнинг бир ҳафталик таомномаси ўрганилганда, қуйидагилар аниқланди: беморлар 3 та ҳолатда ҳам уй шароитида тайёрланган (помидор) консерва маҳсулотини очиб оила аъзолари билан истеъмол қилишган. Уларда кўнгил айниши, ҳолсизланиш, қайт қилиш каби касаллик аломатлари пайдо бўлган. Шундан сўнг, улар туман юқумли касалликлар шифохонасига мурожаат қилишган.\nЧироқчилик беморлар мутахассислар томонидан кўрикдан ўтказилганда, ютинишнинг қийинлашгани, кўзига жисмларнинг иккита кўриниши, қайт қилиш, ҳолсизланиш каби касаллик аломатлари бўлганлиги сабабли уларнинг 3 нафарига "Ботулизм касаллигининг оғир даражаси. Ўткир токсемия даври. Токсик нейропатия. Ўткир нафас етишмовчилиги I даражаси" ташхиси қўйилган. Беморлардан олинган биологик материаллар ва консерва маҳсулотларидан лаборатория таҳлиллари учун намуналар олиниб, вилоят санитария-эпидемиология осойишталик маркази бактериологик лабораториясида таҳлилдан ўтказилмоқда.\nҲАТТО ТАТИБ ҲАМ КЎРМАНГ!\nОдатда уй бекалари ёз-куз ойларида мева-сабзавот ва бошқалардан ҳар хил тузлама ва консервалар тайёрлайди. Бу жараёнда маҳсулотларни яхши ювмаслик, уни қайнатишда белгиланган талабларга тўла риоя этмаслик ботулизм касаллиги келиб чиқишига сабаб бўлади.\n- Ботулизм ўткир юқумли хасталик бўлиб, уни қўзғатувчилар табиатда кенг тарқалган ва узоқ сақланиш хусусиятига эга, - дейди Ортиқ Аминов. - Ушбу касалликни микроблар эмас, балки ундан ажралиб чиқувчи токсинлар келтириб чиқаради. Микробларнинг ривожланиши ва экзотоксин ажратиб чиқариш учун анаэробик шароитлар айнан консерва маҳсулотларида бўлади. Шу боис консерва тайёрлашда маҳсулотни 120 даражадан юқори ҳароратда уч соатдан кўпроқ қайнатиш, шиша идишни ва қопқоғини яхшилаб зарарсизлантириш, ёпилган шиша идишни 20 даражадан юқори бўлмаган ҳароратда сақлаш лозим. Консерва маҳсулотларини истеъмол қилишдан олдин уни яна бир марта яхшилаб қовуриш ёки қайнатиш, ортиб қолганини музлаткичда сақлаш мақсадга мувофиқ. Қопқоғи кўтарилиб қолган консерваларни асло истеъмол қилмаслик зарур. Уларни татиб кўришнинг ўзи хатарли, шу боис бундай консерваларни ташлаб юбориш шарт.\nМутахассисларнинг уқтиришича, касалликни хонадон шароитида ўз билганича даволаш қатъиян ман этилади. Бундай вазиятда зудлик билан шифокорга мурожаат қилиш керак. Акс ҳолда, касалликнинг оғир шакллари - юрак, қон-томир ва нафас тизими хасталиклари юзага келиши, бунинг натижасида бемор ҳаёти хавф остида қолиши мумкин. Бошқа касалликлар қатори ботулизмнинг олдини олиш ҳам инсоннинг ўз қўлида.


Буюк тарихнинг гувоҳи бўлган муҳташам Тўпқопи саройига зиёрат (фото)\n“4000 нафарга яқин киши яшаган Тўпқопи саройи Истанбул шаҳридаги Саройбурнида жойлашган” – дея, ҳикоя қилади Uzbek.life колумнисти Сабоҳат Ражабова.\nУсмонли империясининг 600 йиллик тарихи ҳисобидан 400 йил мобайнида ҳукумат маркази сифатида фойдаланилган ва нафақат усмонли подшоҳлари, балки бир пайтнинг ўзида жами 4000 нафарга яқин киши яшаган Тўпқопи саройи Истанбул шаҳридаги Саройбурнида жойлашган.\nТўпқопи саройи 1478 йилда Фотиҳ Султон Меҳмет томонидан барпо эттирилган ҳамда сарой халқининг Долмабаҳче, Йилдиз ва бошқа саройларда яшаб бошлаганидан сўнг секин-секин бўшаб қолган. Аммо подшоҳлар томонидан тарк эдилганидан кейин ҳам Тўпқопи саройи ўз аҳамиятини йўқотмади.\nТўпқопи саройи ички ҳовлиси\nСарой ичкарисидаги ҳудуд\nСарой илк маротаба чекланган бир омма учун бир музей сифатида Султон Абдулмажид ҳукмронлиги даврида очилди. Ўша пайтдаги инглиз элчисига Тўпқопи саройи хазинасидаги буюмлар кўрсатилганидан сўнг ушбу кўҳна асарларни келган меҳмонларга кўрсатиш бир анъанага айланади ва Султон Абдулазиз даврида хазиналар бир-бир витринада тақдим этилиб, хорижликларга кўрсатила бошлайди. Султон Абдулҳамид II тахтдан ағдарилган даврларда Тўпқопи саройи Хазина-и Ҳумоюнининг якшанба ва сешанба кунлари маҳаллий аҳолининг зиёрати учун ҳам очилиши режалаштирилади. Аммо амалга оширилмайди. Кейинчалик эса Мустафо Камол Отатуркнинг буйруғи билан 9 сентябрь 1924 йилда сарой халқнинг зиёрати учун музей сифатида очилади.\nСарой музейи хазиналари\nСаройни шаҳардан айирган ва Фотиҳ Султон Меҳмет томонидан сарой иншооти билан биргаликда қурилган Сур-и Султони ичидаги сарой ҳудудига Боб-и Ҳумоюндан кирилади. Кирганингизда эса саройнинг биринчи Ҳовли майдонини кўрасиз. Ушбу майдон ҳукмдор ва уламоларининг саройга от устида кира олган ягона ҳудуд бўлиб, бу ерга белгиланган кунларда аҳоли келиб, давлат билан алоқаларини мустаҳкамлар ва сиёсат ҳақида бахс-мунозаралар ўтказар эди.\nСарой киришининг чап қисмида Фотиҳ Султон Меҳмет ҳукмронлиги давридан бошлаб омборхона бўлиб хизмат қилган Ая Ирини черкови жойлашган.\nСаройнинг иккинчи ҳовлисида сарой касалхонаси, қандолатчилик бўлими, ҳарам, девон, сарой ошхоналари ва саройнинг бошқа бўлимларига кириш жойларини кўрасиз. Сарой ошхоналари Мармара денгизи ва ҳовли ўртасидаги бир ичкари кўчада XV асрда барпо қилинган.\nҚуббаолти хонаси Девон-и Ҳумоюн, яъни подшоҳ девони учун хизмат қилар эди. Кейинчалик у ерда подшоҳнинг садр-и аъзами, яъни ҳукумат бош вазири мажлисларни ўтказадиган бўлди.\nҚуббаолти ва Девон-и Ҳумоюн\nҲарам бўлимини кўпчилик фақатгина аёллар ва султоннинг жориялари яшаган ер, деб ўйлаши мумкин. Аслида эса Ҳарам-и Ҳумоюнда султоннинг ўзи, оиласи ва уларга хизмат қилган тоифа, яъни жориялар яшаган.\nТашқи дунёга ёпиқ ва масофали бўлган ҳарамнинг қурилиши ва архитектураси ҳам бунга мос. XVIII асрдан бошлаб ҳарамга бўлган ташқи қизиқиш ортгани сабабли ҳарам ҳақида тадқиқотлар кўпайган. Лекин ҳарам ташкилотининг ёпиқлиги ва сирлилиги боис тадқиқотлар учун етарлича маълумот йўқ бўлиб, инсонлар ҳарам ҳақида турли ривоятлар тўқишни бошлаганлар.\nҲарамнинг “олтин йўлакча”си


Миллий тикланиш партиясининг Bayonoff.uz орқали ҳужуми самара бермади — 21asr.uz\nO‘zLiDePни жиғига тегиш, уни асоссиз танқид қилиш ҳисобига обрў орттиришни мақсад қилиб олган Bayonoff.uz (t.me/bayonoff) каналида «Қуруқ қошиқ оғиз йиртар»: O‘zLiDeP раҳбари икки интервьюдан кейин борини ҳам йўққа чиқарди(ми?) деб пост ёзибди.\nO‘zLiDeP раиси Актам Хаитовнинг «Kun.uz» мухбири саволига ХДПни рақиб партия деб билгани Миллий тикланиш партиясига ёқмади шекилли. Фикримизча, МТДПни рақиб дейишини кутган эдими? МТДПни O‘zLiDePга рақиб сифатида майдонга чиқишига ҳали анча эрта.\nАсос дейсизми? Бугунги кунда асосан ижтимоий тармоқларда фаоллик қилиб, реал ҳаётда халқ орасига киришни унутиб қўйган МТДПни сайловларда қанча аҳоли қўллаб қувватлаши мумкин? Агар ижтимоий тармоқлар сайловчиларнинг кўпи билан 7-8 фоизини қамраб олишини, уларнинг ҳам аксарияти асосан O‘zLiDeP электорати бўлмиш тадбиркорлар позицияси кучли бўлган Тошкент ва бошқа йирик шаҳарларимизга тегишли эканлигини ҳисобга олсак, уларнинг Bayonoff каби аскарлари билан тинимсиз чиқарётган пайдар пай материалларининг таъсир доираси қанчалик чекланганлигини тасаввур қилиш қийин эмас. Ваҳоланки сайловлар тақдирини айнан ҳудудлар ҳал қилишини МТДПчилар англамаяпти шекилли. Ҳудудларда эса бу партиянинг аҳволи енгилроқ айтганда ўзига яраша. Буни МТДП раҳбари “Халқ сўзи” газетасининг жорий йил 6 сентябрдаги сонида чоп этилган мақоласида “Тан олиш керак, Олий Мажлис Қонунчилик палатасига бўлиб ўтган сайловларда иккинчи партия эканлигимиз билан қониқиб, вилоят ва туман кенгашларида талаб даражасида шаклланмаганмиз. Ваҳоланки, ҳар қандай партия халқ ишончини қуйидан излаш керак. Шундагина муваффақият ва сайловчининг ишончи бардавом бўлиши мумкин” деб партиянинг ҳудудлардаги аҳволига очиқ баҳосини бериб бўлган. Сайловларгача қолган қисқа вақт ичида эса бу вазиятни ўнглашнинг имкони йўқ. Фақат ижтимоий тармоқлардаги фаоллик эса реал вазиятни ўзгартиришга имкон бермайди, МТДП эса ўша ўша “виртуал партия”лигича қолаверади. Бундай шароитда ҳудудларда ўз тизими билан O‘zLiDePга қарши тура оладиган, демакки сайловларнинг натижасига даҳл қила оладиган бирдан бир рақиб ХДП. O‘zLiDeP буни яхши тушунади ва ўз сайлов стратегиясини айнан мана шу реалликдан келиб чиққан ҳолда шакллантирган. Мана сизга жавоб, жаноб Bayonoff.\nИш ўринлари ҳақида ҳам А.Хаитов мутлоқо ҳақ, чунки, тадбиркорликни йўлга қўйилишини ўзиёқ иш ўрни яратиш деганидир. Бугун яратилаётган иш ўринларининг салмоқли қисми хусусий секторга тўғри келаётганлиги, аҳоли бандлигини таъминлашнинг энг мақбул йўли хусусий секторни ривожлантириш орқали таъминланади. Бундан ташқари O‘zLiDePнинг Дастури ва Сайловолди дастурида ҳам иш ўринларини яратиш устувор вазифалардан бири сифатида белгиланган. Шу маънода бу масалада ҳам А.Хаитов ҳақ.\nТирноқ орасидан кир қидириш қабилида Bayonoff “Пул бор-ку, узр, тадбиркор бор-ку! Агарда, бу фикрлари ҳам партиянинг яна ўша котибият мудири қаламига мансуб бўлса, айтар гапимиз битта: у кишининг «кассета»ларини янгилаш керак” деган жумла ишлатган. Майли у O‘zLiDePнинг барча ходимлари бир жамоа сифатида фаолият юритишини билмасдир. Лекин бу жумлани у МТДПдан олаётган “гонорари” эвазига қилиши лозим бўлган пиари учун хижолатчиликдан ёзилган деб ачиниш мумкин. Ёки юқоридаги гап, унинг ҳуқуқий билимидаги оқ доғлар, ҳуқуқий маданият масаласида жиддий муаммо борлигидадир. Гапимизга асос шуки, агар у (Bayonoff жаноблари) ҳеч бўлмаса, Конституциямизнинг 29-моддасидаги “Ҳар ким фикрлаш, сўз ва эътиқод эркинлиги ҳуқуқига эга. Ҳар ким ўзи истаган ахборотни излаш, олиш ва уни тарқатиш ҳуқуқига эга” деб белгиланган конституциявий нормани билганида эди, ўзгани фикр билдириш эркинлигига, яъни, у котибият мудири бўладими, бошқами ўйлаб муносабат билдирган бўларди. Асло котибият мудири ўзининг функционал вазифалари ҳақида ёзсин, деб унга “ўзбошимчалик” билан чеклов ўрнатишга уринмаган бўлар эди.


UFF.uz'да Роналду: Ҳаммаси жойида, ваҳима қилишга ҳожат йўқ\nРоналду: Ҳаммаси жойида, ваҳима қилишга ҳожат йўқ\nЯнгиликлар » ЖАҲОН Португалия терма жамоаси сардори Криштиану Роналду Конфедерациялар кубоги 1-туридан ўрин олган Мексика терма жамоасига қарши кечган ўйиндан сўнг ўз фикрлари билан ўртоқлашди.\n«Бу биз хоҳлаган натижа эмас. Биз учрашувни ўз фойдамизга деярли ҳал қилиб бўлгандик, аммо сўнгги жақиқаларда гол қўйиб юбордик. Бу футбол.\nЖамоа яхши ҳаракат қилмоқда, биз ўз кучимизга ишонишда давом этамиз. Агар кейинги ўйинларда ғалабага эриша олсак, плей-офф йўлланмаси чўнтагимизда бўлади.\nҲаммаси жойида. Ваҳима қилишга ҳожат йўқ. Энди биз кейинги ўйин ҳақида ўйлашни бошлаймиз», – дейи Роналду. Манба: www.sports.ru Ўқилган: 17580. Фикрлар: 2.\nСана: 19.06.2017 00:02.\nСпортга оид мулоҳазалар, тезкор таржима ахборотлар Telegraf.Uz\n«Telegraf» - axborot-tahliliy portali UzReportTV


Бол етиштириш истиқболлари | Агро-Олам.Uz\nБош саҳифа Асаларичилик Бол етиштириш истиқболлари\nБол етиштириш истиқболлари\nАсалариларни қишга тайёрлашга ҳам боғлиқ\nКуз ойларидан бошлаб асалари оилаларини келгуси мавсумга ҳозирлай бошлаган асаларичигина кўп асал олади. Етарли миқдордаги сифатли озуқа жамғариш, қишловга кучли оилаларни ҳозирлаш, асалари қишлови учун яхши шароит яратиш келгуси йилда асал мўл бўлишининг асосидир.\nАгар асаларичи кузда бунинг ғамини емаса, баҳорда қўлдан чиқариб юборилган имкониятларини қайтара олмайди. Асаларичининг куз давридаги муҳим вазифаларидан бири 8-10 рамка миқдоридаги ёш асалариси бор бўлган кучли оилаларни шакллантиришдан иборатдир.\nБунда асал йиғими даврида чарчаган қари ишчи асаларилар ўрнини эгаллайдиган ёш асалариларни кўпайтириш лозим. Шу боис, кузда асосий эътиборни она асаларини юқори даражада тухум қўйишига ва уядаги ёш асалариларнинг озиқлантирилишига қаратиш лозим.\nҚишлов учун асалари уясида қолдирилаётган рамкалар асаларилар кучига мос тушиши керак. Ортиқча рамкалар уянинг совиб кетишига сабаб бўлади, натижада бундай совуқ ҳарорат асалари оиласида ҳар хил касалликлар келтириб чиқариши мумкин.\nКузги назоратни амалга ошириш жараёнида асаларичи асалари оиласи учун барча шароитларни яратиши ва қўшимча озуқа бериб бориши лозим.\nҚишловга кираётган асаларилар ҳаётининг давомийлиги унинг тухумдан чиқиш вақтига боғлиқ. Охирги тухумдан чиққан асаларилар шакар шарбатини қайта ишлашга ва асалари оиласини қишловга тайёрлашда қатнашмайди ва ўзининг физиологик ҳолати бўйича қишловни яхши ўтказади.\nАсалари оиласини қишловга тайёрлаш учун, албатта, асалари оиласини кузги текширувдан ўтказиш лозим. Бунинг учун оила кучига эътибор бериш (у 5-6 рамкадан кам бўлмаслиги керак), она асалари зоти ва ёши, қўйган тухумларининг миқдори ва сифати, уяда қолдирилган рамкаларининг сифатига ва ундаги озуқанинг миқдорига алоҳида эътибор бериш мақсадга мувофиқдир.\nКузда кўп учрайдиган ўғри асалариларнинг ҳужумидан сақлаш мақсадида асалари уясидаги учиш туйнукларини имкон қадар кичрайтириб, бир-иккита асалари кирадиган даражада торайтириб қўйилади. Асалари оилалари орасида кучсиз, оч қолган, ночор, она асалариси бўлмаган оилалар бўлмаслиги лозим. Оилани текширувдан ва озиқлантиришдан сўнг уялар олдида асал томчилари, шарбат қолдиқлари, мум бўлаклари, озиқлантириш идишларини қолдириб бўлмайди. Текширув ишларини эрталаб ёки кечки пайт тезкорлик билан сифатли ўтказиш мақсадга мувофиқ. Асалари қутиси қопқоқларини узоқ вақт очиқ қолдирмасдан, балки имкон қадар рамкалар устига ёпқич мато ташлаб, текширув ишларини ўтказиш лозим.\nАсалари оиласини узлуксиз озиқлантириш учун уларга сифатли кристалланмайдиган, қотмайдиган асал озуқаси қолдириш ёки асал озуқаси кам бўлган оилаларга эса қишловга кетадиган оилаларга рацион асосида озуқа шакар шарбати тайёрлаб бериш лозим.\nҚишлов учун ёш асалариларни кўпайтириш мақсадида ҳар бир асалари оиласига 200-250 граммдан, 50 фоизли шакар шарбати тайёрлаб берилади. Бундай боқув қишловга кираётган асалари оилаларидаги ёш асалариларнинг кўпайишида муҳим ўрин тутади. Озиқлантириш учун зарур шакар шарбатини қуюқроқ қилиб тайёрлаш ва уларга 2-3 грамм сирка ёки лимон кислотаси қўшиб нордонлаштириш лозим. Бу эса шакар таркибидаги сахарозанинг таркибий қисмлари бўлган глюкоза ва фруктозанинг тезроқ парчаланишига, асалариларнинг қишки озуқа учун берилган шакар шарбатини қайта ишлашини кучайтиришга ёрдам беради.\nАсалари оиласини қишловга тайёрлашдан олдин уларнинг ҳар хил касалликларига ҳам қарши курашмоқ лозим. Қишловга кираётган асалари оилаларида варроатоз, акарапидоз, ҳар хил кана ва битларга қарши “Байварол”, “Флюцин”, “Бипин-т” каби дорилардан уч маротабагача қўллаш ҳамда кемирувчи зараркунандаларга қарши тадбирларни амалга ошириш лозим. Бунинг учун асалари қутисидаги учиш туйнукларини битта асалари кириб чиқадиган даражада торайтириб қўйиш мақсадга мувофиқдир.\nАсалари оиласида очиқ ва ёпиқ насл бўлмаган даврда “Бипин-т” препаратидан фойдаланиш яхши натижа беради. Ўтказилган ҳар бир ишловдан сўнг, албатта, варроа канасининг бор-йўқлигига ишонч ҳосил қилиш учун қўшимча равишда ташхислар ўтказиш мақсадга мувофиқдир. Агарда қишловга кираётган асаларилар танасида 1 фоиздан кўп кана борлиги аниқланса, унга қарши такрорий ишлов ўтказиш керак, кана миқдори ҳар 100 та асалари танасида 1 фоиздан кам бўлган тақдирда, бундай асалари оилаларига канага қарши ишлов берилмаса ҳам уларни қишловдан соғ-омон чиқишига ишонч ҳосил қилиш мумкин.\nҚишловни намунали ўтказиш мақсадида қишловга кираётган асалари оиласи сақланаётган қутиларда, қишнинг совуқ кунларида етарли даражадаги иссиқликни сақлаб қолувчи чораларни кўриш, қутидаги барча тешик ва ёриқларни суваб, беркитиш лозим.\nАсалари оиласи қишловини намунали ўтказишни таъминлаш мақсадида асалари оилалари жойлаштириладиган қишлов майдончаларини тўғри тайёрлаш лозим. Бунинг учун кучли шамол эсадиган йўлларни тўсадиган ихота дарахтлар, иморатлар бўлиши ва шунга ўхшаш асалари қишловига халақит бермайдиган жойларни тўғри танлаш чораларини кўриш мақсадга мувофиқдир.\nАсалари оиласи қишловининг муваффақиятли ўтиши бу ҳар бир асаларичи учун синовдир. Бу синов юртимизнинг тез ўзгарувчан иқлим шароитида бутунлай ўзгача ва мураккаб ҳолда ўтиши билан характерланади. Қолаверса, асалари оиласини қишловга тайёрлашда амалга ошириладиган чора-тадбирлар даври турли ҳудудларда турлича бўлиши мумкин. Лекин бу ишлар негизида асалари оиласини қишловдан соғлом, талафотсиз олиб чиқиш чораларини кўриш ва асосий асал йиғими давригача кучли асалари оилаларини шакллантиришдан иборат бўлиши лозим.\nОмон Тўраев, қишлоқ хўжалик фанлари номзоди.\nОтабек Маҳмадиёров, Самарқанд қишлоқ хўжалик институти ўқитувчиси.\nАсал шифобахш неъмат


17.04.2018 – Jahon adabiyoti\nArchive: Aprel 17, 2018\nXVIII асрда немис театри эришган улкан муваффақиятлар Готхольд Эфраим Лессинг ижоди билан бевосита боғлиқ. Унинг ижоди маърифатпарварлик даврида Германия адабиёти, драматургияси ва театр санъати ҳамда…\n“АЗИЗИМ, ДУНЁГА БЕВАҚТ КЕЛИБМИЗ”\nСергей Параджанов нафақат арман киносининг юлдузи, балки дунё кинематографиясининг ноёб ҳодисаларидан биридир. У яратган фильмлар кино санъатининг энг юксак намуналари сафида ардоқланиб келинади. Унин…\nИталия кино санъати ҳақида сўз кетар экан, албатта, биринчи ўринда неореализм оқими, Федерико Феллини кўз ўнгимизда гавдаланади. Ундан кейин эса беихтиёр хаёлимиз Италия кинокомедияси томон кетади. Йи…\nРоман одного из основоположников реализма в немецкой литературе, лауреата Нобелевской премии Томаса Манна“Лотта в Веймаре” посвящён Иоганну Вольфгангу Гёте. В произведении сошлись воедино два направле…\nЖаҳон тасвирий санъати тарихига назар ташланса, унда шундай беқиёс гўзалликлар ва уларни ифода этишнинг ранг-баранг шакллари борки, замони ва маконидан қатъи назар, уларни яратган ҳар бир ижодкорнинг …


Саломатлик — Latifa.uz\nСаломатлик ҳақида латифалар\n#Эр-хотин #Аёллар #Қисқа #Саломатлик\nЧекишнинг зарари аниқ исботланди. Чеккани чиққанимда ўртоқларим овқатимни еб қўйишибди.\n#Қисқа #Дўстлар #Саломатлик\nҲукумат вакиллари «Чернобыль» АЭС дан бўшаб қолган ерларга нима экиш мумкинлиги ҳақида муҳокама қилмоқда:\n— Дарахт экиб бўлмайди. Ер заҳарланган. Мевали кўчатларни гапирмаса ҳам бўлади...\n— Мен биламан! Бу ерларда тамаки етиштириш керак. Тамакини йиғиб олиб, ундан сигарет тайёрланади ва сигарет қутисини устига шундай ёзув ёзиб қўйилади:\n“Соғлиқни сақлаш вазирлиги охирги марта огоҳлантиради! Чекиш соғлиқ учун хавфли!”\n— Вой белим, ёмон оғрияпти!\n— Кечаси билан ҳуррак отганингдан кейин оғрийди-да!\n— Кечаси билан яна мени тепиб чиқдинг-ми...?\n#Ўқиш-мактаб #Талабалар #Саломатлик\n#Аёллар #Шифокорлар #Саломатлик\nВрач хонасини эшигини очиб остонада унга тиржайиб турган киши дебди:\n— Салом доктор! Кирсам бўладими?\n— Ҳозир беморим бор... – дебди врач.\n— Мен сизни яқин дўстингизман. Беш йил аввал кўришганмиз, эсингиздами?\n— Яқин дўстларим билан 5 дақиқа аввал кўришдим. Беш йил аввал кўришган бўлсак, беморим экансиз. Навбатга туринг!


15:37 23.08.2019 (Янгиланган 15:47 23.08.2019)\nБугун, 23 август куни Тошкентда Олий Мажлис Сенатининг 21-ялпи мажлиси ўз ишини бошлади, деб хабар қилди Sputnik Ўзбекистон мухбири.\nЯлпи мажлисда 84 нафар сенатор қатнашмоқда. Икки кун давом этадиган мажлис кун тартибига 20 тадан ортиқ масала киритилган.\nСенаторлар “Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида”ги, “Хотин-қизларни тазйиқлар ва зўравонликдан ҳимоя қилиш тўғрисида”ги, “Атом энергиясидан тинчлик мақсадларида фойдаланиш тўғрисида”ги, “Она сути билан озиқлантиришни қўллаб-қувватлаш ҳамда гўдаклар ва кичик ёшдаги болалар озиқ-овқат маҳсулотларига доир талаблар тўғрисида”ги Ўзбекистон Республикаси қонунларини кўриб чиқишди.\nСенатнинг 21-ялпи мажлисида тасвирга олинган суратларни Sputnik фотожамланмасида томоша қилишингиз мумкин.\n23 август куни Тошкентда Олий Мажлис Сенатининг 21-ялпи мажлиси ўз ишини бошлади\nЯлпи мажлисда 84 нафар сенатор қатнашди.\nИкки кун давом этадиган мажлис кун тартибига йигирмадан ортиқ масала киритилган.\nСенат аъзолари қатор халқаро ҳужжатларни ратификация қилиш бўйича қонунлар қабул қилиши ҳам кутилмоқда.\nТошкентда Олий Мажлис Сенатининг 21-ялпи мажлиси ўз ишини бошлади\nСенат 21-ялпи мажлиси.\n19:03 06.08.2020 (Янгиланган 19:11 06.08.2020)\n4 август куни Бейрутнинг порт қисмида кучли портлаш юз берди. Ҳукумат 6 йил давомида нотўғри сақланган 2,7 минг тонна аммиак селитра портлаш сабабини келтирди. шаҳар биноларининг ярми шикастланди, касалхоналар жароҳатланганлар билан тўлди. Сўнгги маълумотларга кўра, 135 киши ҳалок бўлди, 5 мингга яқин киши жароҳатланди.\nПортлаш содир бўлган Бейрут портига туташ бўлган ҳудудлар электр энергиясиз қолмоқда, минглаб фуқаролар ҳануз ўз уйларига кира олмаяпти, деб хабар қилди РИА Новости.\nБригадалар вайроналардан тозалаш ишларини олиб бориш ва коммуникацияларни тиклаш ишларини олиб бормоқда. Энергия йўқлиги сабабли уйларда сув таъминоти йўқ, уяли алоқа ва интернетда узилишлар кузатилмоқда.\nБейрут портида портлаш оқибатида вайрон бўлган бункер.\nАёл Тулуза, Франция йиғилишида йиғламоқда.\n© AFP 2018 / CNES\nБейрут порти портлашдан олдин ва кейин кўриниши - сунъий йўлдош ёрдамида олинган суратлар\nКўнгиллилар жарбланганларга ёрдам тўпламоқда.\nАҳоли вайрон бўлган уйларни кўздан кечирмоқда.\nБейрут портида юз берган портлашдан сўнг кўнгиллилар кўчаларни тозалашмоқда.\nЛиван ҳарбийлари вайроналар остидан одамларни қидирмоқда.\nҚутқарувчилар вайроналар остидан одамларни қидирмоқда.\nРоссиянинг Ил-76ТД самолёти, ФВВ қутқарувчилари ёрдам бериш учун Бейрутга етиб келди.\n© AFP 2018 / Janine Haidar\nПортлаш оқибатида вайрон бўлган уйлар.\n© AFP 2018 / Rob Engelaar\nНидерландиядан келган қидирув-қутқарув гуруҳи аъзоси.\nБейрутда истиқомат қилувчи киши.\nБейрут порти ва янги яқин бўлган ҳудудлар.\nФранция Бейрутга қутқарувчилар ва тиббий асбоб ускуналар юкланган учта самолёт юборди.\nБейрутдаги вайрон бўлган бино.\nЛиваннинг Москвадаги элчихонаси олдига қурбонлар хотирасига гуллар қўйилмоқда.\nҚувайтдаги осмонўпар биноларда бирдамлик сифатида Ливан байроғи акс этган.


Бугунги кунда мамлакатимизда амалга оширилаётган бунёдкорлик ишлари кўлами тобора кенгаймоқда. Шаҳарлардан тортиб, энг чекка қишлоқларимизда ҳам барпо этилаётган замонавий тураржойлар, равон йўллар, маҳобатли кўприклар, йирик саноат корхоналари, муҳташам савдо ва маиший хизмат кўрсатиш шохобчалари, муқобили йўқ ижтимоий соҳа объектлари бунинг ёрқин тасдиғидир.\nТаъкидлаш керакки, бу жараёнда сифатли ва рақобатбардош қурилиш материаллари, хусусан, цементга бўлган талаб ҳам муттасил ошаяпти. Шундан келиб чиқиб, “Бекободцемент” акциядорлик жамияти жамоаси кейинги йилларда ишлаб чиқаришни модернизациялаш ҳамда янги қувватларни ишга тушириш борасида фаол изланишлар олиб бормоқда.\n— Юртимизда соҳани ривожлантиришга қаратилган инвестиция дастурлари доирасида истиқболли лойиҳалар ҳаётга татбиқ этилаётгани корхонамизда маҳсулот тайёрлаш ҳажми ва унинг сифат кўрсаткичларини сезиларли даражада оширишга хизмат қилаяпти, — дейди жамият бош муҳандиси Эркин Қурбонов. — Масалан, ўтган йили жамоамиз томонидан бир миллион тоннадан ортиқ цемент ишлаб чиқарилди. Унинг 2 миллион 660 минг АҚШ долларилик қисми эса экспортга йўналтирилгани, айниқса, диққатга сазовордир.\nЭътиборли жиҳати, 2013 йилдан бошлаб бу ерда қуруқ усулда клинкер тайёрлашга киришилгани қурилиш материаллари саноати ривожида янги босқични бошлаб берди. Гап шундаки, Хитойнинг “China CAMC Engineering Co., LTD” компанияси билан ҳамкорликда амалга оширилган мазкур лойиҳа туфайли йилига 750 минг тонна ана шундай маҳсулот ишлаб чиқарилаяпти.\nКлинкерни куйдириш технологияси ҳам табиий газда, ҳам кўмирда ишлашга мўлжалланган бўлиб, юқори тежамкорлиги ва экологик безарарлиги билан ажралиб туради. Ишлаб чиқариш жараёнидаги барча босқич компьютерлашган тизим орқали бошқарилади.\nҚолаверса, янги қувват ўзлаштирилиши туфайли қўшимча 160 та иш ўрни яратилди.\nЯқинда эса “Бекободцемент”да яна бир йирик лойиҳа амалга оширилди, яъни унинг негизида Янгийўл клинкер майдалаш станцияси фойдаланишга топширилди. Бунинг моҳияти шундаки, айни шу акциядорлик жамиятида ишлаб чиқарилаётган клинкер ушбу станция тегирмонларида тортилиб, зарур компонентлар билан бойитилади ва тайёр маҳсулотга айлантирилади. Шу тарзда кунига 3300 тонна цемент тайёрланади. Айниқса, станциянинг йирик автомагистраль ёқасида жойлашгани маҳсулотни эҳтиёжга қараб ишлаб чиқариш, маҳаллий ҳамда хорижлик буюртмачиларга ўз вақтида етказиш имконини беради.\nҚолаверса, ҳозирги кунда “Бекободцемент”да ишлаб чиқаришни диверсификация қилиш ва маҳсулот таннархини мақбуллаштиришга қаратилган бир неча истиқболли лойиҳалар ҳам жорий этилмоқда. Иқтисодиёт вазирлиги ҳамда Жаҳон банки билан биргаликда энергия самарадорлигини оширишга мўлжалланган лойиҳалар шулар жумласидандир. Уларнинг ҳаётга татбиқ этилиши, ўз навбатида, корхонада ишлаб чиқариш сарф-харажатларини қисқартириш, ёқилғи-энергетика ресурсларини тежаш, атроф-муҳитга зарарли чиқиндилар чиқишининг олдини олишга хизмат қилади.\nМазкур рукндаги бошқа мақолалар: « «Ўзбекистон жадал суръатлар билан ривожланмоқда»\tШаклини йўқотмайди »


Хосе Мария Мендез: «Саудия Арабистони 25 дақиқа давомида биздан яхши ўйнади» » Скачать музыку бесплатно новинки музыки 2016-2017\nХосе Мария Мендез: «Саудия Арабистони 25 дақиқа давомида биздан яхши ўйнади»\nКомментариев: 0 Просмотров: 209 Дата: 10-02-2016, 20:40 Ўзбекистон ва Саудия Арабистони терма жамоалари ўртасидаги учрашувдан сўнг матбуот анжумани ташкил этилди. Ўзбекистон бош мураббийи Хосе Мария Мендез ўйин ҳақида ўз фикрларини билдириб ўтди.- Мен бугун фақат якуний натижадан қониқдим. Тан олиш керак, 25 дақиқа давомида Саудия Арабистони биздан кучлироқ ўйнади. Биринчи бўлимда рақиб имкониятлардан фойдаланганида ҳисоб бутунлай бошқача бўлиши мумкин эди. Биз бўлимда жуда ёмон ўйнадик. Саудия кучли ўйнади. Биринчи бўлимда йигитлар ўзларига ўхшамади. Иккинчи бўлимда яхши ўйнамадик, аммо нисбатан тартибли ўйнадик ва якунда ғалаба қозондик. Тўпни назорат қилишда муаммоларга дуч келдик. Саудия Арабистони таркибида жуда тез ва яхши ўйнайдиган футзалчилар борлиги билардик. Турнирда ижобий натижага эришишни истасак, ўз ўйинимизни яхшилаб боришимиз керак.- Биринчи бўлимдаги суст ўйиннинг сабаби нимада?- Албатта, Саудияга қарши ўйинда бизда паслар бўйича муаммолар бор эди. Агар солиштирадиган бўлсак, бугун 13та узатмаларда хато юзага келди. Бу кечирилмайдиган ҳолат. Саудия яхши ўйнади. Ўз уйимизда ўйнаётганимиз учун масъулиятнинг катталиги туфайли яхши ўйнай олмагандирмиз. Учрашув бошланиши олдидан тезроқ гол уриб, ҳисобда олдинга чиқиб олишимизни таъкидлагандим. Бу ишни фақат иккинчи бўлимда амалга ошира олдик холос. Қисқа қилиб айтгада, бугун ёмон ўйнадик.- Қирғизистонга қарши ўйинга жамоа қандай тайёргарлик кўради? Кейинги ўйинда жамоа ишқибозларнинг босимини енгиб ўта оладими?- Ишқибозлар зални тўлдиришди. Бу ёқимли. Ҳар қандай ҳолатда стадион тўла бўлишини истардим. Бу ҳолат бизга ижобий таъсир кўрсатиши керак. Қирғизистон билан жуда кўп марта ўйнаганмиз. 2014 йилда Вьетнамдаги Осиё чемпионатида 2:2 ҳисобида дуранг ўйнаганмиз. Қирғизистонга қарши ўйинда бугунги нисбатан яхширқ ўйнашимиз керак.- Терма жамоамиз сафида яхши ўйин кўрсатган футболчини ажратиб кўрсата оласизми?- Биринчи бўлимда барча ёмон ўйнади. Танаффусда бир-биримизга бақирмасдан жамоа сифатида олдинга ўтиб, ҳужум ташкил қилишимиз кераклигини айтдим. Иккинчи бўлимда жамоа ғалаба учун интилаётганини кўрсатиши керак эди. Бу мен учун муҳим.- Нима учун гол ҳисобга олинмади? - Ўша вазиятда бутун стадионга қараб мен ҳам гол деб ўйладим. Ёнимда ўтирган футзалчи ҳам гол бўлганини таъкидлади. Танаффусда такрорий лавҳа орқали гол бўлганини кўрдик. Бу муҳим эмас. Муҳими биз ғалаба қозондик.- Нодир Элибоев яхши формада эмасми?- У иккинчи бўлимда майдонда энг яхшиларидан бири бўлди. У ўз характерини кўрсата олди. Умуман олганда, бир икки нафар футзалчиларимиз саудияликлар томонидан ёпиб қўйилди, уларда нафас олиш учун имконият бўлмади. Нодир эса улардан фарқли равишда бундай вазиятдан чиқиб кета олди. - деб хабар бермоқда Stadion.uz нашри.


Кўзбўямачилик кимга керак? – МУАММОЛИ ОЧЕРК – Сурхон тонги\n10 соат олдин\nБош саҳифа / Сиёсат / Кўзбўямачилик кимга керак? – МУАММОЛИ ОЧЕРК\nИюл 26, 2017\tСиёсат Изоҳ қолдириш 817 Кўрилди\nМаълумки, аҳолини, айниқса, ёшларни иш билан таъминлаш давлат сиёсатининг ажралмас қисми ва бугунги куннинг долзарб вазифаларидан биридир. Ўзбекистон ХДП дастурий мақсадларининг бири ҳам аҳоли бандлигини таъминлашдан иборатдир.\nШу маънода жорий йилнинг май- июнь ойларида ЎзХДП амалий ҳаракат дастурининг ижросини таъминлаш мақсадида халқ депутатлари туман кенгашидаги партия депутатлик гуруҳи аъзолари томонидан “Касб-ҳунар коллежлари битирувчиларининг эгаллаган мутахассисликларига асосан ишга жойлаштиришнинг аҳволи тўғрисида”ги масала юзасидан назорат-таҳлил ўтказилди.\nАёнки, мамлакатимизда жорий этилган 12 (9+3) йиллик мажбурий таълим тизими тараққиётнинг маълум босқичида ўзига юклатилган вазифаларни бажарди. Аммо ҳозирги замон иқтисодиётининг шиддат билан ривожланиши шароитида унга қўйилаётган талаблардан келиб чиққан ҳолда, таълим тизимида маълум ўзгартиришлар киритишни тақозо этмоқда. Яъни, ўқувчи-ёшларнинг барчасини ҳам 3 йил давомида касб-ҳунар коллежларида мажбурий ўқитиш кутилган самарани бермаяпти. Президентимиз Шавкат Мирзиёев Тошкент шаҳрининг Учтепа туманига ташрифи чоғи таълим тизимини тубдан ислоҳ қилиш, иқтидорли ёшларни қўллаб-қувватлаш, умумий таълим мактабларида 10-11 синфларни ташкил қилиш ҳақида ҳам ўз фикрларини билдирди.\nҲақиқатдан ҳам касб-ҳунар коллежлари ташкил этилганидан бери бу масканларда ҳукумат томонидан ёшлар учун ҳамма қулайликлар яратилди. Қайси хонага кирманг, ўқув ва амалиёт хоналари кенг, шинам бўлиб, ҳар бирида камида бир-бир ярим миллион сўмлик жиҳозлар, ўқув ва кўргазмали қуроллар, компьютер технологиялари билан таъминланганига шоҳид бўласиз. Энг тажрибали педагоглар, ишлаб чиқариш таълими усталари касб-ҳунар коллежларига жалб қилинди. Бироқ давлатимиз раҳбари таъкидлаганидек, натижа кўнгилдагидек бўлмаяпти. Хусусан, 9-синф битирувчилари болаликдан ўсмирликка ўтиш даврида ўрганган жамоасидан ажралиб турли ҳудудлардан келган турли характердаги ўқувчилардан шаклланган жамоага мослашиши қийин кечмоқда. Боз устига ўрта махсус, касб-ҳунар таълими муассасаларининг тарқоқ жойлашганлиги сабабли ўқувчиларнинг аксарияти таълим муассасаларига бориб келиш учун ҳар куни 25-30 километр масофани босиб ўтишига тўғри келмоқда. Бу эса об-ҳаво ноқулай келган куз-қиш мавсумида ўқувчиларнинг машғулотларга мунтазам келмаслиги туфайли давоматнинг доимий тўлиқ бўлмаслигига олиб келаётганди. Бу масала юзасидан ЎзХДП Жарқўр- ғон туман партия гуруҳи аъзолари 2014-2015 ўқув йилида тумандаги мавжуд 9 та касб-ҳунар коллежида ўқувчиларнинг маш- ғулотларга келиш давомати бўйича ўтказилган мониторинг натижалари таҳлил қилиниб, давоматнинг мудом 70-85 фоиз бўлганлиги аниқланган ва ўқув муассасалари раҳбарлари зиммасига таълим-тарбияни яхшилаш ҳисобига ўқувчиларнинг машғулотларга юз фоиз қатнашини таъминлаш вазифаси юклатилганди. Аммо билдирилган таклифларга қарамай касб-ҳунар коллежларида давомат тўлиқ бўлган эмас.\nБу йил Жарқўрғондаги 9 та касб-ҳунар коллежини 3331 нафар ўғил-қиз турли йўналишлар бўйича битирди. Эътироф этиш керакки, Ўзбекистон Республикаси Вазирлар Маҳкамасининг 2017 йил 17 февралдаги йиғилишида белгиланган вазифалар ижросини таъминлаш мақсадида туманда бир талай ишлар қилинган. Хусусан, битирувчилар амалиёт ўташлари ва ишга жойлашиши учун 1 278 та корхона, ташкилот, муассаса билан тўрт томонлама шартномалар тузилган. Қоғозларга қарасангиз ҳаммаси рисоладагидай, гўёки барча битирувчи юз фоиз ишли бўлгандай. Аслида-чи?\n“Фермер ака” ШАРТНОМАГА МУҲР БОСИБ БЕРИНГ!\nПартия гуруҳи аъзолари томонидан касб-ҳунар коллежлари битирувчиларини ишга жойлашиши ҳар бир коллеж мисолида битирувчиларнинг 10 фоизи меҳнат шартномаси ва банк дан олган кредити ўрганилди. Мисол учун, 2016-2017 ўқув йилида Жарқўрғон қурилиш ва гидротехника касб-ҳунар коллежининг “Умумий қурилиш ишлари устаси”, “Қурилиш-пардозлаш ишлари устаси”, “Дурадгорлик ва пол ётқизиш ишлари устаси”, “Қурилиш материалларини ишлаб чиқариш бўйича техник-технолог”, “Автомобил йўллари, кўприк транспорт иншоотлари ва аэродромларини қуриш, фойдаланиш ва таъмирлаш техниги”, “Тикув ва трикотаж буюмларини ишлаб чиқариш техник-технологи” каби ўн йўналиш бўйича 447 нафар ўғил-қиз битирди. Уларнинг тўрт томонлама тузилган шартномаси таҳлил қилинганда ўз мутахассислиги қолиб, асосан фермер хўжаликлари билан шартнома тузишгани ойдинлашди.\nЭнг ачинарли ҳолатга Какайди транспорт ва алоқа касб-ҳунар коллежида гувоҳ бўлдик. Ушбу ўқув муассасаси аслида ёшларни алоқа ва транспорт соҳаси учун ҳунарли қилиб тайёрлайди. Коллеж маъмурияти ҳам, туман раҳбарлари ҳам, корхона, ташкилот мутасаддилари ҳам битирувчиларнинг эгаллаган касб-ҳунари бўйича ишга жойлашишига панжа орасидан қарашган. Акс ҳолда 257 нафар битирувчининг 231 нафари қишлоқ хўжалиги соҳасидаги фермер хўжаликлари билан тўрт томонлама шартнома тузмаган бўларди. Тумандаги Саноат, Иқтисодиёт, Ахборот технологиялари касб-ҳунар коллежлари битирувчиларининг ҳам асосий қисми эгаллаган касб-ҳунари бошқа бўлсада, фермер хўжаликлари билан тўрт томонлама шартнома тузганига ҳам кўз юмиб ўтиш мумкиндир, аммо Жарқўрғон Спорт коллежини битирган 188 нафар ўғил-қизнинг асосий қисми фермернинг даласида ишлайман, деб тўрт томонлама шартнома тузгани сира кечирилмас ҳол эмасми?\nТасаввур қилинг, ёшларга қайсидир спорт ўйинлари сирларини ўргатиши шарт бўлган ва уч йил умрини сарфлаб, мураббийликка ўқиган мутахассис далада кетмон чопадими? Ҳатто, бир фермер хўжалиги раҳбарининг шу қадар бағри кенг эканки, Спорт коллежининг бир йўла ўн нафар битирувчиси шартномасига муҳр босиб берган.\nАйтайлик, битирувчиларнинг 20 фоизи олий ўқув юртида ўқисин, 10-15 фоизи тадбиркорлик билан шуғуллансин. Қолгани нима иш қилади, қаерга боради?\nБизнинг бу сўзларимизга ишонқирамаслигингиз мумкиндир, бироқ далиллар ўжар, ундан қочиб бўлмайди. Масалан, Жарқўрғон қурилиш ва гидротехника касб-ҳунар коллежининг икки нафар, Спорт коллежининг жами 6 нафар талабаси “Улуғбек” фермер хўжалиги билан шартнома тузишган. Иқтисодиёт касб-ҳунар коллежи кутубхоначилик йўналишини битирган Роҳила Бўронова, Маҳзуна Эргашева, Ирода Бобомуродова, молиячи йўналишини тугатган Севара Қаршиева, Муҳаммад Махсимқулов, Матлуба Абдурасулова, Рамазон Жўраев, Азиза Рўзиева, Қутлуғнигор Хушбоқова, Алибек Кўчкелдиевлар “Обод юрт даласи”, “Сурхон минг чинор узумзор боғи”, “Ташаббус Сурхон”, “Нур-Файз Сурхон Барака”, “Акбарбек Ўринов узумзори” фермер хўжаликлари билан, Саноат касб-ҳунар коллежи “Нефть ва газга кимёвий ишлов бериш техник-технологи” йўналишини битирган Жасурбек Панжиев “Халқ банки” туман филиали билан, шу коллеж битирувчилари Муҳиддин Ўролов, Элмурод Эшбеков, Акбар Абдумуродов, Беҳруз Бобоназаров, Нуриддин Абдураимов, Жўрабек Тангиров, Анвар Тўраев, Абдулфайз Эргашевлар “Оқтепа қўрғони”, “Шодлик Гулшан келажаги”, “Хушбоқ бобо”, Спорт коллежи мураббийлик йўналишини тамомлаган Бобур Маматов “Омадли балиқ”, Ахборот технологиялари касб-ҳунар коллежи компьютер йўналиши битирувчилари Ботир Алиев, Фахриддин Тожиев, Исломбек Умиров, Шокир Яқубов, Лобар Боболова, Муҳаммад Умиров, Исломбек Абдуназаров, Абдулфайз Норбоев, Раъно Чориева, Маҳлиё Абдумуротова, Фахриддин Маматмўминов, Нигина Қодирова, Азамат Файзуллаев, Рўзихол Тоштемирова, Шоира Умирова, Мавжуда Абсаломова, Шаҳзод Ўроқбоевлар “Асадбек обод Сурхон”, “Обод Сурхон файз”, “Аброрбек Асилбек” фермер хўжаликлари билан шартнома тузганлар. Ваҳоланки, муҳр босиб берган фермер хўжаликларида ишчи олишга эҳтиёж йўқ, аъзолари етарли.\n“Сиздан угина, биздан бугина”\nКишини ўйлантирадиган жиҳат шуки, фермер хўжаликлари билан шартнома тузган ёш йигит-қизларнинг ҳаммаси ғаллазорда, пахтазорда ишлаётганига ким кафолат бера олади? Бас шундай экан, шартномалар фақат номигагина тузилган, деган хулосага келасан, киши. Бундай хулосага келишимизга бошқа асослар ҳам бор. Аёнки, ишга жойлаштириш тартиби фақат муҳр босиб беришдан иборат эмас. Меҳнат қонунчилигига кўра, ишга кирувчи билан иш берувчи ўртасида шартнома тузилган кундан эътиборан ишчига меҳнат дафтарчаси ҳамда шахсий жамғариб бориладиган пенсия дафтарчаси очилиши шарт. Қани айтсин-чи, қайси фермер шундай тартибда битирувчини ишга қабул қилган?\nХўш, шартномалар нега номигагина тузилган? Бунинг тартиби шундай: Коллеж раҳбарлари битирувчига тўрт томонлама шартномага муҳр бостириб келмасанг, дипломинг берилмайди, деган шарт қўяди. Табиийки, битирувчи бирор ташкилот ёки корхонага борса, гарчанд у шу муассасада амалиёт ўтаган бўлса ҳам, ҳеч ким муҳр босиб бермайди. Сабаби — муҳрни босган ташкилотнинг раҳбари, ҳисобчиси ҳуқуқий жиҳатдан келгусида битирувчини иш билан таъминлаши шарт. Кейин битирувчи нима қилади? Чора излайди.\nМуҳр босиб беришдан энг қўрқмайдигани, энг сахий киши бу — фермер хўжалиги раҳбари. Фермер хўжалиги раҳбарининг довюраклик, ботирлик билан шартномага муҳр босиб беришининг икки жиҳати бор. Компьютер билан ишлашни билган битирувчи далага келиб кетмон чопмаслигини фермер жуда яхши билади. Боз устига меҳнат дафтарчаси очмаган. Бу биринчи жиҳати. Фермерни ҳимоя қиладиган иккинчи жиҳати шуки, биров келиб: “Нега битирувчининг шартномасига муҳр босиб бергансизу, у далангизда кўринмайди”, деб сўраб қолса, фермер: “Мана, менинг далам кенг, марҳамат, келиб ишласин, иш топиб бераман, деб шартнома тузганман, битирувчи хоҳламаса нима бўйнига ип солиб келтиришим керакми?”, дея силлиққина ўзини оқлайди, қўяди.\nАлбатта, фермер хўжалигининг танти раҳбари ёнига “Шарт номамга муҳр босиб беринг”, деб битирувчининг ўзи боролмайди. Ў отасини, ё онасини, ё акасини қишлоқдош ёки таниш фермернинг олдига юборади. Ота, она ёхуд ака фермерга: “Ошна, шугина қоғозга муҳр босиб беринг, тартиб шундай экан, биз сиздан иш сўрамаймиз”, деб фермер хўжалиги раҳбаридан муҳр бостириб олади. Қарабсизки иш “беш”.\nБитирувчининг кейинги таҚдирини ким Ўйлайди?\nБир фермер хўжалигига 25-30 нафар битирувчи аъзо. Аслида-чи?\nКоллеж директорининг касбий таълим бўйича ўринбосари шогирдининг “уддабурон”лигидан оғзи қулоғида, муҳр босилган шартноманинг бир нусхасини дарров ўз папкасига тикади, иккинчисини касб-ҳунар таълими бошқармасига, учинчисини ҳокимиятга жўнатади-да, тоғни эндиргандай бўлиб ўтираверади. Битирувчининг кейинги тақдири эса ҳеч кимни қизиқтирмайди. Бу жараённинг барчаси бир-биримизни алдашдан, кўзбўямачиликдан, ёлғон маълумот беришдан бошқа нарса эмас. Худди шу кўзбўямачилигу алдашларимизни ёш йигит ёки қиз кўриб, билиб турибди. Келажакда у ёлғон гапирмайди, кўзбўямачиликка йўл қўймайди, деб кафолат бера оламизми?\nҲамма битирувчи Ҳам кредит ололмаяпти. Нега?\nБитирувчиларга имтиёзли кредит ажратишдаги чигалликлар ҳам бир талай. Биринчи Президентимиз И. Каримовнинг 2010 йил 28 июлдаги “Таълим муассасалари битирувчиларини тадбиркорлик фаолиятига жалб этиш борасида қўшимча чора-тадбирлар тўғрисида”ги фармонида тадбиркорлик билан шуғулланиш истагида бўлган, манфаатли лойиҳаларни тақдим этган, шу орқали ўз бизнесини очиб, янги иш ўринлари яратиш ва маҳсулот ишлаб чиқаришни хоҳловчи касб-ҳунар коллежлари битирувчиларига молиявий муассасалар имтиёзли кредитлар ажратиши белгиланган. Бу имтиёздан фойдаланиш мақсадида Қурилиш ва гидротехника касб-ҳунар коллежи битирувчиларининг 117 нафари кредит олиш мақсадида банкларга ариза билан мурожаат қилгани ҳолда 2017 йил 20 июнь ҳолатида тўққиз нафарига кредит ажратилган, холос. Какайди транспорт ва алоқа касб-ҳунар коллежи битирувчиларининг 59 нафари банкка ариза топширгани ҳолда атиги олти нафарига 39 миллион сўм, Маиший хизмат кўрсатиш касб-ҳунар коллежи битирувчиларининг 79 нафари ариза топширгани ҳолда бор-йўғи тўққиз нафарига 31,5 миллион сўм, Саноат касб-ҳунар коллежининг битирувчиларидан 136 нафари банкларга ўз лойиҳа ва аризасини тақдим этгани ҳолда 79 нафарига 293 миллион сўм кредит берилган. Бошқа коллежлар битирувчиларининг банклардан кредит олиш бўйича топширган аризаси ҳанузгача юз фоиз қаноатлантирилган эмас. Боз устига ажратилган кредитларнинг мақсадли ва мақсадсиз фойдаланилаётгани юзасидан тўлиқ назорат ўрнатилмаганига доир камчиликлар мавжудлиги аниқланган.\nУмуман олганда таҳлиллар натижаси шуни кўрсатадики, Жарқўрғон туманидаги корхона, ташкилот, муассасалар раҳбарларининг касб-ҳунар коллежлари битирувчилари билан тузган тўрт томонлама шартномалари асосий қисми фақат амалиёт ўташ учун тузилгани ва корхоналар ҳолати ўрганилганда коллеж битирувчиларига шартномада кўрсатилган реал иш ўринларини яратиб бериш имкониятига эга эмас.\nЎзХДП Жарқўрғон туман Кенгаши раиси, халқ\nМухбир изоҳи: Айтиш керакки, мақолада баён этилган касб-ҳунар коллежлари битирувчиларини иш билан таъминлашдаги кўзбўямачиликлару ёлғон маълумотлар фақат Жарқўрғон туманида рўё берган ва рўй бераётган ҳолат эмас. Бошқа туманларда ҳам аҳвол шундай. Энг ачинарлиси, бу ҳолат касб-ҳунар коллежлари фаолият бошлаган 2008 йилдан буён то ҳозиргача давом этиб келди. Токи янги иш ўринлари кўпайтирилмас экан, ёшлар ишсизлик муаммоси билан тўқнашаверади.\nКўтарилган масала илдизига чуқурроқ ёндашсак, ҳаммасига касб-ҳунар коллежлари сабабчидай бўлиб қолаяпти: “Ўшларни ҳунарли қилдиларингу лекин иш топиб бермаяпсизлар, ўқувчиларнинг кейинги тақдирини ўйламаяпсизлар” дегандек коллеж раҳбарлари, касбий таълим усталаридан ўпкалаяпмиз. Аслида касб-ҳунар коллежидагилар ҳукумат топшириғини бажаришди. Мактаб партасидан келган ёшларнинг кўзини очишди, имкон қадар ҳунар ўргатишди. Касби, ҳунари бўйича ишлаши, келажакдаги тақдирини ҳал этиши ўзига, қолаверса, ташкилот, корхона, муассасаларда иш борлигига боғлиқ.\nЮртбошимиз Тошкент шаҳрининг Учтепа туманида ота-оналар билан ўтказилган учрашувда 9-синф битирувчиларини ўз хоҳишига кўра, умумтаълим мактабларида ўқишни давом эттиришга оид таклифидан кейин 2017-2018 ўқув йилида умумтаълим мактабларида яна 10-,11-синфлар жорий этилмоқда.\nВилоят халқ таълими бошқармасидан олинган маълумотга кўра, 2016- 2017 ўқув йилида умумтаълим мактабларининг 9-синфини битирган ўғил-қизларнинг 70 фоизи 10-,11-синфларда ўқишни давом эттириш истагида мактабларга қайтаётир. Хўш, 9-синфни битирган ўғил-қиз кўз очиб юмгунча 10-11-синфни ҳам тамомлайди. Келинг, ўрта мактаб битирувчиларининг 20 фоизи олий ўқув юртларига ўқишга кирсин, 10-15 фоизи тадбиркорлик билан шуғуллансин. Қолгани нима иш қилади?\nБу ҳақда ҳозирдан ўйламоғимиз лозим.\nОлдинги Имкониятлар етарли, натижачи?\nКейинги Халқ ишончини қозониш – устувор вазифа\nАпрел 27, 2018\t4,072\nХалқидан қадр топган шоир\n“Еттинчи камерадаги мўъжиза”